Ministar finansija: U nedelju finalna verzija zakona o “švajcarcima“ | Insajder\nMinistar finansija: U nedelju finalna verzija zakona o “švajcarcima“\nFinalna verzija zakona o otplati kredita u švajcarskim francima trebalo bi da u nedelju bude usaglašena, najavio je danas ministar finansija Srbije Siniša Mali. Kako je naveo, predlog tog zakona bi onda početkom sedmice usvajala Vlada, a zatim po hitnom postupku i Skupština Srbije.\n"Molim za još malo strpljenja, razgovori sa bankama i dužnicima se nastavljaju i biće nastavljeni u subotu sa ciljem da se završe u nedelju", izjavio je Mali, dodajući da razgovori o tom zakonu nisu jednostavni, pošto je u njih uključen veliki broj strana, a još ima “mnogo nepoznanica”.\nSiniša Mali se nada da će biti usaglašena verzija svih strana, i udruženja građana i banaka i države, a na pitanje novinara da li država ima novca da preuzme na sebe deo duga, kako je i najavljeno, Mali je odgovorio da će biti novca za tu namenu.\n"Imaćemo novac koliko god bude trebalo. To će biti mnogo manje nego što se priča u medijima", rekao je ministar finansija.\nKako tvrdi, novca u budžetu ima jer je u prvom kvartalu ove godine zabeležen rezultat koji je za 35 milijardi dinara bolji od planiranog.\n"To nam daje optimizam za celu godinu, ali i mogućnost da pomognemo i u slučaju zaduženih u švajcarskim francima", poručio je Mali.\nPodsetimo, pre nedelju dana predsednik Aleksandar Vučić je nakon sastanka sa predstavnicima Udruženja CHF najavio leks specijalis kao rešenje za građane zadužene u švajcarskim francima.\n„Mi ćemo ići na leks specijalis, ako uspemo sve da dogovorimo. Kad kažem leks specijalis, mislim da sve bude završeno u danima i nedeljama koji su pred nama. Pokušaćemo da najveći teret ide na banke, a nešto će svakako ići, ne veliki deo, i na teret države“, rekao je tada Vučić.\nNakon sastanka, predsednica Udruženja CHF Srbija Jelena Pavlović je izjavila da pregovori idu u dobrom smeru.\n„Imamo jako uveravanje da postoji spremnost države da se ovaj problem jednom zauvek reši i da to bude, ako je moguće, tokom aprila, što je jako značajno”, izjavila je je Pavlović u izjavi za RTS.\nGrađani zaduženi kreditima u švajcarskim francima su pre toga osam dana protestovali ispred Vrhovnog kasacionog suda u Beogradu, a pojedini su započeli i štajk glađu. Protest je okončan nakon što ih je predsednik Vučić posetio i obećao im da će država u dogovoru sa banakama predložiti kako da im se pomogne.\nVučić je tada rekao da, u slučaju da Vrhovni sud donese odluku u korist građana, da će se pregovarati da banke plate 60 ili 70 odsto, a da država pomogne sa 20 do 30 odsto svojih sredstava.\nVrhovni kasacioni sud je zatim doneo stav da su ugovori u švajcarskim francima ništavi ukoliko se banke nisu zaduživale u toj valuti, kao i da je ništav ugovor ukoliko banka nije pismeno obavestila korisnike o rizicima.\nČlanovi Udruženja građana zaduženih u francima nakon odluke suda rekli su da su zadovoljni odlukom, ali ne u potpunosti i ne sa svim rešenjima, kao i da će se nastaviti pregovori s državom.


Arhiva najvažnijih sportskih vesti za 13.05.2012. - Sportske.net\nArhiva: nedelja 13-05-2012\nMonpelje dobio derbi, ''Sveci'' se uzdaju još u teoriju\nOdigrane su utakmice pretposlednjeg, 37. kola šampionata Francuske. Vodeći Monpelje trijumfovao nad Lilom u derbiju kola i samo bod ga deli od osvajanja titule. PSŽ savladao Ren, Marsej poslao Okser u drugu ligu!\nSrpska atmosfera u Mančesteru\nSjajna atmosfera u redovima Sitija posle današnje pobede i osvajanja titule. Kolarov i Savić su primili medalje, dali su i intervju za CityTV, deo i na srpskom.\nSlavlje u Podgorici, Budućnost šampion Evrope!\nRukometašice podgoričke Budućnosti osvojile su danas titulu evropskog prvaka, pošto su u revanš meču Lige šampiona na svom terenu pobedile madjarski Djer sa 27:25 (13:12).\nUdineze u LŠ, poraz Intera u Rimu\nVečerašnjim mečevima u kojima se odlučivalo u putnicima u Evropu, završena je ovogodišnja sezona u Seriji A. Pobedom nad Katanijom, Udineze osigurao treće mesto i plasman u kvalifikacije za Ligu šampiona.\nPrandeli saopštio širi spisak Italije\nSelektor Italije saopštio je širi spisak reprezenatativaca koji će konkurisati za mesto u timu koji će početkom juna uzeti učešće na EP u Poljskoj i Ukrajini. Većih iznenađenja nema a na spisku se nalaze imena mladih igrača koji će prvi put biti deo senio\nKakav dan! Čudesni preokret Olimpijakosa, CSKA ostao bez titule!\nNeverovatni sportski preokreti obeležili su današnji dan! Sve je počelo na fudbalskim terenima u Engleskoj, a začinjeno je večerašnjim podvigom košarkaša Olimpijakosa, koji su u poslednjoj četvrtini nadoknadili 13 poena zaostatka i osvojili titulu šampion\nNasrijevo ostvarenje sna\nKada je prethodnog leta zamenio Arsenalov dres Sitijevim Samir Nasri je preko noći postao omražen među "Tobdžijama" jer su tvrdili da je zbog novca "izdao" klub. Francuz je odgovorio da su trofeji osnovni razlog njegovog dolaska u Siti i danas je uspeo da\nDrama i u Španiji, ''podmornica'' potonula u Segundu!\nI dok je u Engleskoj borba za titulu donela neverovatan rasplet, u Španiji je večeras u centru pažnje bila borba za opstanak. Posle svegam najgore je prošo Viljareal, koji je posle poraza u finišu meča od madridskog Atletika završio u drugoj ligi. Pljušta\nBarton ne shvata zašto isključenje?!\nDžoj Barton je na današnjem meču između Sitija i Kvins Park Rendžersa praktično zaslužio zatvorsku kaznu zbog svog nasilničkog ponašanja ali je na "tviteru" nakon meča napisao "da ne smatra da je zaslužio isključenje."\n''Delije'' impresionirale Mirića: ''Ubedljivo najbolji do sad!''\nStrelac vodećeg gola za Zvezdu u sinoćnjem duelu sa Radom na Marakani oduševljen je atmosferom na tribinama, za koju tvrdi da je bila najbolja od kada je on došao u Zvezdu.\nPartizan savladao Berance u humanitarnom meču\nPosle jučerašnjeg prvenstvenog susreta sa Radničkim, fudbaleri Partizana večeras su gostovali u Beranama, gde su u humanitarnom meču savladali domaći tim.\nKrkić strelac na oproštaju Enrikea\nOdigrane su još dve utakmice poslednjeg kola Serije A. Roma slavila na gostovanju Ćezeni, na oproštaju svog trenera Luisa Enrikea, a Parma je novom pobedom potvrdila svoj izvanredan finiš sezone.\nKonte: "Del Pjero mora u Rim"\nNakon proslave titule u Torinu Antonio Konte napravio je kratak osvrt na sezonu u Seriji A koja je danas okončana ali je iskoristio priliku da podseti kapitena da će morati još jednom da obuče crno-beli dres kada se u nedelju Juve bude borio za trofej u K\nNovak: ''Na ovoj šljaci sam odrastao...''\nPrvi teniser sveta konačno će zaigrati na ''pravoj'' šljaci, posle lošeg iskustva sa madridskim ''plavetnilom''. Veruje da će to doneti i željeni rezultat u Rimu.\nVuk i Vermez čekaju rasplet...\nSve izvesniji odlazak Avrama Granta sa mesta trenera Partizana još više je ''podgrejao'' spekulacije da ga na tom mestu naslede Vuk Rašović ili Vladimir Vermezović. Njih dvojica ne žele da daju konkretne ogovore, dok se odlazak Izraelca ne ozvaniči...\nHart: "Ponavljaćemo ovaj uspeh"\nGolman Sitija bio je najpribraniji nakon trijumfa te ekipe nad Kvins Park Rendžersom čime je titula stigla na "Etihed." On je nakon neverovatnog meča poručio da "Građani" imaju novi zadatak pred sobom, da tokom narednih godina ponavljaju današnji uspeh.\nFedereru titula u Madridu i povratak na drugo mesto!\nRodžer Federer trijumfovao je danas na turniru u Madridu i tako na najbolji način iskoristio kiks Rafaela Nadala od koga je preuzeo drugo mesto na ATP listi.\nFerguson: "Bio je njihov red da osvoje trofej"\nJunajted je na spektakularan način mogao da odbrani titulu u Premijer ligi pošto su gradski rivali gubili od KPR četiri minuta pre kraja meča. Na spektakularan način su je i izgubili jer je Siti došao do pobede u nadoknadi vremena a Aleks Ferguson čestita\nDel Pjero: "Ponos, sreća, tuga..."\nNa oproštaju od kluba u kome zauvek ostaje velikim slovima upisano njegovo ime, Alesandro Del Pjero isatakao je kako su mu osećanja pomešana i da je trenutak slavlja sa navijačima nešto čega će se zauvek sećati.


NALED: Izmena poreskih propisa je reformski prioritet - Edukaplus\nNALED: Izmena poreskih propisa je reformski prioritet\nIzmena poreskih propisa trebalo bi da bude reformski prioritet nove Vlade Srbije, preporuka je Nacionalne alijanse za lokalni ekonomski razvoj (NALED) utvrđena na 10. godišnjoj skupštini organizacije održanoj u sredu, 13.aprila, u zgradi Narodne banke Srbije.\nTakođe su ukazali da bi implementacija Nacionalnog plana za suzbijanje sive ekonomije trebalo što pre da počne, odnosno odmah po formiranju nove vlade.\nPredsednica Upravnog odbora NALED Ana Brnabić osvrnula se na rezultate rada NALED-a u prethodnom periodu i ukazala da bi jedan od prioriteta u narednom periodu, nakon formiranja nove vlade trebalo da bude implementacija plana za borbu protiv sive ekonomije.\nOna je kazala da je su predstavnici NALED-a na današnjoj skupštini informisali svoje članove o inicijativama i rezultatima u prethodnom periodu i postavili prioritete za narednih 12 meseci.\n– Novoj vladi koja će, nadamo se biti veoma brzo formirana moćićemo da predložimo prioritetne reforme i nastavak nekih aktivnosti koje smo do sad radili – rekla je Brnabić.\nOna je dodala da NALED preporučuje da bi neki od osnovnih prioriteta u narednom periodu trebalo da budu unapređenje konkurentnosti i unapređenje pozicije Srbije na „Duing biznis“ listi Svetske banke,suzbijanje sive ekonomije, unapređenje poslovnog ambijenta, odnosno nastavak sertifikacija opština sa povoljnim poslovnim okruženjem.\nTakođe je važnim ocenila i smanjenje birokratije, podršku u radu Ekonomskog kokusa u Skupštini Srbije, a NALED će, kako je dodala, više vremena u narednom periodu posvetiti i javno-privatnim partnerstvima, obuci i profesionalizaciji javnih službenika i reformi finansiranja zdravstvene zaštite.\nMeđu važnim stavkama za unapređenje poslovnog ambijenta našli su se i propisi o elektronskom poslovanju, porezu i doprinosima na zarade, propisi koji regulišu funkcionisanje i položaj lokalnih samouprava, kao i propisi u oblasti zaštite životne sredine.\n– Nadamo se da ćemo dobiti Vladu s kojom ćemo moći da sarađujemo brzo i efikasno i NALED će resornim ministarstvima predložiti sprovođenje reformskih prioriteta koje su izabrali naši članovi – rekla je Brnabić.\nNa desetoj godišnjoj skupštini NALED-a Vladi Srbije i Agenciji za privredne registre svečano je uručen softver za elektronsko izdavanje građevinskih dozvola u trajno vlasništvo.


Vesti online / Vesti / Svet / Britanci strahuju od ruskog sajber-napada\nBritanci strahuju od ruskog sajber-napada\nBritanske obaveštajne službe spremne su da izvrše sajber-napad na ruske računarske mreže kao odgovor na moguće akcije u kiberprostoru usmerene protiv ciljeva u Velikoj Britaniji, piše list "Sandej tajms", pozivajući se na izvore u britanskim bezbednosnim službama.\nLondon spreman da napadne ruske kompjutere\n- Britanska agencija za sajber-obaveštavanja - Vladin centar za komunikacije i Ministarstvo odbrane spremni su za ’proporcionalni‘ odgovor. Sajber stručnjaci već su zauzeli položaje u računarskim mrežama i drže na meti ciljeve u Rusiji - piše list.\n- Ako se budu agresivno ponašali protiv nas, mi ćemo, naravno, imati mogućnost da im nešto uradimo - rekao je jedan od izvora.\nBritanske vlasti upozorile su na opasnosti od sajber-napada na ključne infrastrukturne objekte u zemlji, na primer, institucije sistema zdravstvene zaštite, navodi list.\nOsim toga, izvori navode da London očekuje širenje „kompromitujućih materijala“ o članovima Vlade Velike Britanije, poslanicima i drugim visokim funkcionerima, piše „Sandej tajms“. Upozorenje obaveštajnih službi o mogućnostima takvih akcija dobila je lično premijerka Tereza Mej.\nIrska proteruje jednog ruskog diplomatu\n- Znamo da se u scenariju Rusije nalaze materijali kompromitujuće prirode, mi smo spremni za to. Znamo da oni imaju mogućnost da prodru u takvim razmerama“, rekao je izvor.\nU martu je „Sandej tajms“, pozivajući se na izvor u Vladi, saopštio da je Nacionalni centar za sajber-bezbednost Velike Britanije pozvao rukovodioce glavnih energetskih kompanija u zemlji da pojačaju mere bezbednosti zbog straha od sajber-napada od strane Rusije nakon incidenta u Solsberiju.\nSVET London zbog "ruskih hakera" uvodi ministra za sajber bezbednost?\nSVET Kreće bitka bez pravila i skrupula: Britanci aktiviraju specijalce protiv Rusa\nSVET "Razvaljen" sajt Evropske komisije - da nisu Rusi?!\nSVET Incident u Solsberiju planiran više godina


Izvor: Glas javnosti - Arhiva vesti 07.10.2009 - Naslovi.net\nGlas javnosti » Arhiva vesti za sreda 07. oktobar 2009\nGlas javnosti sreda, 7. oktobar 2009.\nPod Rosićev džip „opel-antara“ nepoznate osobe podmetnule bombu, koja je raznela automobil u pokretu. Policija traga za ubicama bivšeg bokseraŠABAC - Dušan Rosić (37) iz Šapca, koji je preksinoć poginuo od bombe podmetnute pod njegov automobil, biće sahranjen danas popodne na Kamičkom groblju u Šapcu. Rosić je nastradao u džipu „opel-antara“ beogradskih registarskih... »\nVandali ukrali spomen-ploču novinaru Slavku Ćuruviji\nBEOGRAD - Vandali su ukrali spomen-ploču u Svetogorskoj ulici na mestu gde je ubijen novinar Slavko Ćuruvija, saopštilo je juče Nezavisno udruženje novinara Srbije. NUNS je prijavio policiji nestanak spomen-obeležja u Svetogorskoj ulici. „Zahtevamo da se spomen-ploča najhitnije vrati na zid na... »\nPapandreu položio zakletvu\nATINA - Vođa grčkih socijalista Jorgos Papandreu položio je juče zakletvu kao novi predsednik vlade posle pobede njegove partije PASOK na prevremenim parlamentarnim izborima u nedelju. Papandreu je sa rukom na Bibliji položio zakletvu u predsedništvu države pred arhiepiskopom atinskim i cele Grčke... »\nUskoro još 300.000 nezaposlenih\nBEOGRAD - Asocijacija slobodnih i nezavisnih sindikata (ASNS) povodom Svetskog dana dostojanstvenog rada - 7. oktobra upozorila je da će broj nezaposlenih u Srbiji sa sadašnjih milion uskoro porasti za još 300.000. U saopštenju ASNS navodi se da će bez posla ostati zaposleni u privatizovanim... »\nToni Bler favorit Italije\nRIM - Favorit Italije za prvog predsednika EU je Toni Bler, ali ona razume rezerve nekih zemalja prema njemu zbog toga što Velika Britanija ne želi da prihvati evro niti da uđe u šengensku zonu, izjavio je juče italijanski ministar spoljnjih poslova Franko Fratini listu Korijere dela sera. Već dugo... »\n„Neka umre balija“\nBivši pripadnik ratne HVO Oliver Knezović navodno je priznao da je u nedelju, pred utakmicu Široki Brijeg-Sarajevo, iz kalašnjikova ubio navijača Vedrana Puljića. Obezbeđenje navodno nije dalo da se zove pomoć i uzvikivalo „Neka umre balija“SARAJEVO - Osumnjičeni za ubistvo navijača iz Sarajeva Vedrana Puljića (24) Oliver Knezović (41) pobegao je preksinoć iz pritvora u Širokom Brijegu, potvrdio je portparol policije Zapadnohercegovačkog kantona Damir Čutura. Prema... »\nIstraga kreće s mrtve tačke\nIz Francuske, Bugarske i Turske u Okružni sud stigli traženi papiri u vezi sa nezakonitim transferima fudbalera FK Obilić, za koje se sumnjiči pevačicaBEOGRAD - Francuska, Bugarska i Turska dostavile su Okružnom sudu u Beogradu dokumentaciju koja je od njih tražena u vezi nezakonitog transfera fudbalera FK Obilića, za koji je osumnjičena bivša predsednica ovog kluba, folk... »\nUstavni sud o imunitetu\nRIM - Italijanski ustavni sud juče je počeo da razmatra ustavnost zakona koji daje imunitet premijeru Silviju Berluskoniju i drugim visokim državnim zvaničnicima za vreme trajanja mandata. Kada je Zakon usvojen prošle godine, Berluskoni je pred sudom u Milanu bio optužen za korupciju, a suđenje je... »\nKao investitori koji kupuju HOV mogu da se pojave samo oni kojima to zakon dozvoljava, odnosno privatne banke i druge finansijske institucije, ali ne i građani SrbijeČetiri hiljade milijardi dinara je promet hartijama od vrednosti (HOV) Narodne banke Srbije (NBS), dok je zarada za srećnike kojima je dozvoljeno da ovim papirima trguju između 12 i 17,75 odsto. Na sajtu NBS je objavljeno da je... »\nKapičić: Spremaju rigorozne mere protiv izgrednika i, verujte, mnogi će se iznenaditi koliko će biti oštreIzjava gradonačelnika Beograda da će zatvoriti dvoranu „Pionir“ ukoliko na utakmicama između „večitih“ rivala bude divljanja navijača, vređanja na nacionalnoj i manjinskoj osnovi samo govori da država sprema izuzetno oštre mere... »\nArhiva » Kategorije » 07.10.2009\nArhiva » Izvori » 07.10.2009


Nova Varoš: Partnerstvo u proizvodnji heljde\nNaslovnica NAJNOVIJE Privreda Nova Varoš: Partnerstvo u proizvodnji heljde\nNova Varoš – Predstavnici Opštinske uprave, na tribini nedavno održanoj u Domu kulture, upoznali su poljoprivredne proizvođače iz zlatarskog kraja o namjerama Opštine da uskoro osnuje firmu koja će isključivo baviti podsticajem agara.\nPrvi projekat trebalo bi da bude proizvodnja heljde, sa akcentom na pokretanje proizvodnog procesa u nekadašnjem pogonu u Božetićima u kojem će biti instalirana savremena linija za proizvodnju široke lepeze proizvoda od heljdinog zrna.\nTom prilikom, nadležni iz gradske poljoprivredne službe i kancelarije za lokalni ekonomski razvoj uputili su javni poziv svim proizvođačima zainteresovanim za setvu heljde da se u Opštinu jave do 22. aprila, kako bi se napravila analiza i sagledale mogućnosti o eventualnom uspostavljanju saradnje na ovom projektu.\n– Opština bi se ugovorom obavezala da finansira kupovinu semena za sadnju 200 hektara heljde i osiguranje zasada, kao i da subvencioniše gorivo i garantuje otkup roda po ceni od 90 dinara po kilogramu. Poljoprivredni proizvođači bi imali obavezu da zaseju heljdu na najmanjoj površini od oko 50 ari, ulože svoj rad i mehanizaciju, istakao je šef kancelarije za lokalni ekonomski razvoj Milinko Šaponjić, koji je, sa saradnicama, Ivanom Novaković i Milkom Dučić , polljoprivrednicima objašnjavao detalje vezane za ovaj projekat, čija bi ukupna vrednost mogla da premaši cifru od oko 200.000 evra.\nPoljoprivredni proizvođači okupljeni na ovom skupu pozdravili su napore gradske uprave da na ovaj način pospeši razvoj agrara i načelno su podržali ideju da zajednički „zasuču rukave“ na polju proizvodnje heljde, ali su i ocenili da se prilikom eventualnog sklapanja parterstva moraju precizirati i najsitniji detalji, jer su u prošlosti puno puta bili iznevereni i izmanipulisani. Mnogi od njih ukazali su na potrebu detaljnije analize koliko bi oni zaradili na ovom poslu, za koji smatraju da je ozbiljan, kao i preciziranja dogovora oko otkupa i cijene roda po kilogramu.\n– Čitavu priču smo i pokrenuli sa ciljem da poljoprivrednici ostvare profit, a opština podstiče otvaranje novih radnih mesta, jer ćemo u božetićkom pogonu, čija adaptacija uskoro počinje, uposliti najmanje tridesetak ljudi. Okupli smo se danas da vam izložimo ideju i zatražimo vašu podršku, zarad dobra svih nas, a o svim detaljima ćemo se dogovoriti pre sklapanja i potpisivanja ugovora. Pronašli smo i ozbiljne partnere iz inostranstva koji su dugo u poslu sa heljdom, i koji će nam pomoći da pronađemo tržište i eventualni otkup svih proizvodnih viškova, poručio je poljoprivrednicima predsednik opštine Dimitrije Paunović, koji napominje da je namjera opštine da se na projektu heljde zaokruži proces – od setve do proizvodnje gotovih proizvoda, njih oko 12 – od brašna, preko testenina do igračaka od heljdinih ljuspica.\nU Kancelariji za lokalni ekonomski razvoj ističu , inače, je do sada pedesetak poljoprivrednika izrazilo interesovanje da se uključi u ovaj posao, a da se ovih dana razmatraju zakonski mehanizmi oko formiranja firme ili privrednog društva, koje bi se bavilo podsticajem agrara.


Foto: Instagram/daniruga / screenshot\nNaime, ona je obavestila javnost da se datumi kada je Danijele Rugani radio testiranja i kada je to prijavio Juventus ne poklapaju! Ovo je izazvalo lavinu događaja usled kog su prekinuti prvenstvo Italije (dokaz da su i igrači Serija A zaraženi), a ubrzo je UEFA odlučila da opustavi Ligu šampina, Ligu Evrope, te da odloži Evropsko prvenstvo. Ipak, izgleda da je "stara dama" namerno odlučila da sakrije mogućnost da on ima virus kako bi neometano odigrala meč sa Interom za prvo mesto na tabeli.\nMikaela Perskiko, devojka defanzivca, otkriva da se on testirao na dan meča sa Interom (8. mart)!\nNaime, prošlo je 13 dana (11. mart) kada je Juventus saopštio da je Rugani pozitivan na Covid-19 virus.\n- Danijele se bio vratio kući sa treninga, nije se dobro osećao, imao je temperaturu i obavestio je tim da će prenoćiti na drugom mestu. Probudio se i osećao bolje, a klub je ipak odlučio da ga testira na COVID-19. Znam sigurno da je uradio test u nedelju (8. mart), a da sam ja 16. marta - ispričala je Mikela Persiko u intervjuu za italijanske medije.\nOvo se ne uklapa sa podacima koje je u javnost izneo torinski klub koji je naveo da je on testiran istog jutra kada su podaci i objavljeni...\nDa li je ovo istina, tek nije (više) tajna da su i Blez Matuidi, te Paolo Dibala zaraženi korona virusom, a argentinski ofanzivac je najpre negirao ovakve glasine što je dodatan razlog za sumnju.


(VIDEO) POGLEDAJTE ŠTA IMA RUSKA VOJSKA: Pametni sat kome ne može ništa ni nuklearna eksplozija\nUDALA SE ĆERKA TANJE BOŠKOVIĆ U KRIPTI SVETOG SAVE! Lana zablistala u BELOM, 32\t384\nKOMEMORACIJA FEĐI STOJANOVIĆU U ATELJEU 212: Svi su PLAKALI kad su čuli 21 75\nFEĐA STOJANOVIĆ KREMIRAN: Kolege, porodica i prijatelji okupili se na Novom 12 247\npetar latinovic\t 28.10.2015. 19:36h 00:00h\nStrelac je proizvod kompanije Argus-Spektr i nosi se kao i svaki drugi obični sat\nRuska vojska opremljena je novim pametnim satom. Uređaj nazvan Strelac može, kako kažu, normalno da funkcioniše i nakon nuklearne eksplozije.\nIzmeđu ostalog, odlikuje se funkcijama za pozicioniranje i pozivom upomoć.\nStrelac je proizvod kompanije Argus-Spektr i nosi se kao i svaki drugi obični sat. Pametni sat održava stalnu vezu s komandnom bazom preko zaštićene digitalne veze koristeći tajne talase koje je praktično nemoguće presresti, jer su za tako nešto potrebne snažne elektronske smetnje, koje bi zbog jačine bile lako otkrivene.\nAko vam je potrebna hitna pomoć, Strelac će poslati poziv bazi, koji će odmah obavestiti nadležnog oficira. Ako vojnik prestane da diše ili se ne pomakne 45 sekundi, Strelac hitno šalje znak za uzbunu. Ista stvar događa se ako je vojnik otet, ako je iz bilo kojeg razloga napustio označenu teritoriju ili ako je jednostavno skinuo sat s ruke.\nNakon slanja alarmana, Strelac postaje svojevrsni svetionik koji navodi spasilačku ekipu prema lokaciji na kojoj se nalazi. S druge strane, ovaj pametni sat može da primi koordinate određenog mesta i da precizno dovede vojnika do te pozicije.\nOvu mogućnost Strelac ima zahvaljujući ugrađenom mikročipu za globalno pozicioniranje GLONASS.\nU originalnoj verziji Strelac je bio namenjen bezbednosti u udaljenim vojnim objektima, koji bi pomoću ovog sata mogli trenutno da označe uzbunu ako su ugroženi.\nStrelac je u prošle dve godine testiran u ekstremnim vremenskim uslovima, radio je besprekorno na temperaturamam od -50 do +50 stepeni Celzijusovih. Drugim rečima, bez problema će jednako dobro raditi na zaleđenom Artiku, kao i u veoma vrućim delovima centralne Azije.\nOvaj sat je već u upotrebi, koriste ga oficiri u Kontrolnom centru nacionalne odbrane u Moskvi. Prema nekim informacijama, prethodna verzija ruskog pametnog sata korišćena je za vreme trajanja Zimskih olimpijskih igara u Sočiju.\nUDALA SE ĆERKA TANJE BOŠKOVIĆ U KRIPTI SVETOG SAVE! Lana zablistala u BELOM, kuma joj je PEVAČICA, a venčao ih je PATRIJARH! FOTO 32\t384\nKOMEMORACIJA FEĐI STOJANOVIĆU U ATELJEU 212: Svi su PLAKALI kad su čuli glas čuvenog glumca na videu, usledio VELIKI APLAUZ 21 75


Beogradska filharmonija svira Šostakoviča, Šnitkea i Čajkovskog...\nFinale ciklusa "Mrakobes" Beogradske filharmonije, pod palicom stalnog gostujućeg dirigenta Danijela Rajskina, zakazano je za petak, 31. maj, na sceni beogradskog Kolarca, najavljeno je danas iz Filharmonije.\nNa programu je moćna kombinacija dela Šostakoviča, Šnitkea i Čajkovskog, a kao solista sa orkestrom se prvi put predstavlja violistkinja Tatjana Mazurenko.\nPoslednjim koncertom u ovom ciklusu, mračna strana ljudskog postojanja dostiže svoju muzičku kulminaciju.\nProgram otvara svita iz opere "Ledi Magbet Mcenskog okruga" Šostakoviča, po priči o mladoj ženi preljubnici koja ubija svog supruga, njegovog oca i nećaka. Interesantno je što je Šostakovič glavnu junakinju pretvorio u svojevrsnu feminističku heroinu koja te zločine čini u cilju sopstvenog oslobadjanja od muške dominacije.\nJedno od izvodjenja ovog dela, kome je prisustvovao i Staljin i revoltirano ga napustio, bacilo je kompozitora narednih 25 godina u duboku izolaciju. Nesrećne životne okolnosti obeležile su i nastanak Koncerta za violu Alfreda Šnitkea, na kome je kompozitor radio u prelomnom periodu svog života.\nOva kompozicija je odmah doživela veliki uspeh, delom i zbog čuvenog Jurija Bašmeta kome je posvećena.\nZajedno s Beogradskoj filharmonijom, publika će imati priliku da čuje Tatjanu Mazurenko, jednu od vodećih violistkinja današnjice, kao i njen prepoznatljivo izražajan stil.\nKoncert zaokružuje Četvrta simfonija Čajkovskog, zvana "Sudbinska". Rad na njoj autor je počeo u poslednjim mesecima braka i predstavlja njegovu borbu sa seksualnom opredeljenošću i depresijom.\nZato čitavim delom provejava metafora sudbine, te fatalne snage koja čoveka onemogućava da dostigne sreću.


Olakšati prevoz robe iz regiona ka EU - Saradnja Komorskog investicionog foruma i Transportne zajednice - Pluton Logistics\nOlakšati prevoz robe iz regiona ka EU – Saradnja Komorskog investicionog foruma i Transportne zajednice\n2. oktobra 2020. Milica Milosavljevic\tkomorski investicioni forum zapadnog balkana, Marko Čadež, Matej Zakonjšek, Transportna zajednica, Transportna zajednica zapadnog Balkana, zelene trake za kamione, zeleni koridor, zeleni koridori, zeleni koridori u Srbiji\nPoslovna zajednica koju okupljaju zapadnobalkanske privredne komore radiće zajedno sa ekspertima Transportne zajednice na otklanjanju prepreka kako bi se olakšao prevoz robe i smanjilo vreme zadržavanja na drumskim i železničkim graničnim prelazima unutar regiona i sa Evropskom unijom, saopštila je Privredna komora Srbije.\nOva saradnja dogovorena je početkom sedmice na sastanku Marka Čadeža, predsednika Upravnog odbora Komorskog investicionog foruma Zapadnog Balkana, i Mateja Zakonjšeka, direktora Stalnog sekretarijata Transportne zajednice sa sedištem u Beogradu.\n– „Zeleni koridori“ Zapadnog Balkana uspostavljeni su u rekordnom roku, za samo mesec dana, a aktiviranjem dodatnih traka na granici sa Mađarskom i Hrvatskom – posebno na Horgošu i Batrovcima – i otvaranjem manjih prelaza za prolaz praznih kamiona, na čemu insistiraju privrednici, značajno bi se ubrzao protok robe ka Evropskoj uniji i smanjili troškovi transporta – rekao je Marko Čadež.\nBolja organizacija i podizanje kapaciteta na graničnim prelazima doprinela bi olakšanju trgovine regiona sa EU i boljoj iskorišćenosti potencijala železničkog i drugih vidova saobraćaja, za šta se zalaže i Transportna zajednica u komunikaciji sa institucijama u Briselu, naveo je i Matej Zakonjšek.\nZakonjšek je posebno istakao značaj angažovanja i podršku privatnog sektora u realizaciji ovih ciljeva.\nPredstavnici Komorskog investicionog foruma i Transportne zajednice dogovorili su organizaciju zajedničkih radionica na kojima će privrednici iz sektora transporta i logistike izneti konkretne predloge za poboljšanja koja su moguća u što kraćem vremenu, ali i zajedničke aktivnosti na srednji i duži rok.\nJedan od takvih projekata mogao bi da bude uspostavljanje elektronske platforme radi efikasnije razmene informacija bitnih za drumski teretni prevoz robe kroz šest zapadnobalkanskih ekonomija i iz regiona ka EU, navodi se u saopštenju PKS.\n← Most između Rusije i Kine spreman za prve kamione! (VIDEO)\nHHLA ulaže u luku Trst – Nemačka kompanija većinski vlasnik novog terminala →\nKako unaprediti sistem „zelenih koridora“ – Brži prelaz praznih vozila, kapije sa rezervacijom termina…\n1. februara 2021. 1. februara 2021. Milica Milosavljevic\nMihajlović sa direktorom Transportne zajednice: Regionalno povezivanje od ključnog značaja\n25. avgusta 2020. Milica Milosavljevic


✔ Postoje li posebne ponude za letove iz Afganistana za Srbiju na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Srbiju?\n✔ Ako rezerviram let iz Afganistana za Srbiju, mogu li rezervirati ujedno i smještaj?\n✔ Koje avio-kompanije nude letove iz Afganistana za Srbiju?\nBudite sigurni, da na eSky.ba ponuda letova iz Afganistana za Srbiju uključuje ne samo niskotarifne avio-kompanije, već i one koje su specijalizirane za visoki standard.


06. Sep 1999 15:10 (GMT+01:00)\nAko Mađarska dozvoli tranzit, u SRJ uskoro stiže dovoljno gasa\nEU i NATO vrše pritisak zbog embarga na energente\nBEOGRAD - Ukoliko Mađarska dozvoli tranzit gasa preko svog gasovoda i u Jugoslaviju od polovine septembra do kraja godine stigne najavljenih milijardu i po kubnih metara tog energenta iz Rusije, problema sa grejanjem neće biti a "ruska" isporuka biće dovoljna i za potrebe industrije, rekli su za "Glas" nadležni iz NIS-a.\n- Mađarska pravi velike probleme jer ne želi da dozvoli transport preko svoje teritorije. Traže da prvo platimo dug za tranzit i skladištenje od oko 20 miliona dolara.\n- Rusija je uzela "tajm aut" do 15. septembra, za kada je obećala prve isporuke gasa Jugoslaviji, kako bi do tada ubedila Mađare da dozvole transport preko njihovog gasovoda - rekli su za "Glas" nadležni iz NIS-a.\nMeđutim, pravi razlog za zabranu je to što je sada i tranzit gasa stavljen na listu sankcija SRJ. Jasno je da odugovlače sa dozvolom zbog toga što EU ne dozvoljava da gas prođe preko Mađarske, a evidentan je i pritisak NATO - kažu naši sagovornici.\nPrema proračunima stručnjaka NIS-a, planirana isporuka gasa iz Rusije od 15. septembra do kraja godine obezbediće oko 14 miliona kubnih metara gasa dnevno, odnosno oko 580.000 kubnih metara na sat.\nTa količina daleko premašuje sadašnju potrošnju gasa od 75.000 kubnih metara na sat, koliko se trenutno proizvodi u domaćim nalazištima a, kako kažu u NIS-u, sadašnje potrebe za gasom su oko 200.000 kubnih metara.\nPočetkom zime potrebe za gasom biće povećane na 300.000 kubnih metara na sat, dok će od početka decembra biti potrebno oko 450.000 kubnih metara.\nPrema podacima "Progres gas trejdinga", uvoznika gasa za Jugoslaviju, dugovanja naše zemlje Rusiji za isporučeni energent iznose oko 250 miliona dolara.\n- Rusija je spremna da reprogramira dug SRJ na četiri godine, do 2004., a Mađarska na godinu dana. Ako to bude realizovano snabdevanje gasom biće daleko bolje - zaključuju u NIS-u.


Šapčani ponovo izlaze na birališta! - RTV Sreće Sombor\nŠapčani ponovo izlaze na birališta!\nPrema našim informacijama, iz redova Srpske napredne stranke (SNS), koja je potvrdila dominaciju na političkoj sceni i na izborima u ovoj opštini, apelovali su na svoje birače da izađu na glasanje, ali i da se strogo pridržavaju svim mera koje je propisala Gradska izborna komisija, uključujući i poštovanje zabrane korišćenja mobilnih telefona.\nKako Republika saznaje od odlično obaveštenog izvora, razlog za ovaj apel je taj da se izbegnu bilo kakvi pokušaje osporavanja izbornih rezultata, što je do sada bila pod različitim izgovorima bila praksa šabačkog šerifa Nebojše Zelenovića i njegovog mentora Dušana Petrovića.\n– Apelujemo na birače i da ne nasedaju na provokacije Zelenovića i Petrovića koji manipulišući izbornim procesom žele da razvlače izbore samo da ne bi predali vlast pobedniku izabranom po volji naroda – Srpskoj naprednoj stranci – kaže naš izvor i konstatuje da je vreme da se izborni proces konačno završi.\n– Vreme je da Zelenoviću vidimo leđa, tome se nada ogromna većina Šapčana – zaključio je naš sagovornik.\nPodsetimo, Nebojša Zelenović već mesecima izbegava da se suoči sa političkom sudbinom – gubitkom vlasti i odlaskom u političku istoriju.\nNebojša Zelenović zloupotrebljava izbornu tišinu\n(VIDEO) 5. Festival “Sporta za sve Vojvodine”


Hyundai zabeležio pad poslovne dobiti od 37,1% - Auto Republika\nHyundai Motor je obelodanio da je dobit iz poslovanja u prvih šest meseci ove godine za čak 37,1% niža u odnosu na rezultate ostvarene u uporedivom periodu lane. Kao razlog debakla, navodi se snažna korejska valuta, kao i viši troškovi.\nInteresantno je da je poslovni profit u padu, uprkos uvećanom obimu realizacije.\nTokom prvog polugodišta 2018. godine, obim prodaje giganta Hyundai Motor iznosio je 2,24 miliona vozila, što je rast od 4,5% u poređenju sa istim periodom u prethodnoj godini, koji je zaista bio očajan, pa se ovaj porast prodajnih brojki ne može tumačiti previše optimistično. Razlog za rast broja prodatih primeraka se krije u promociji novih krosovera, Santa Fe i Kona.\nPrihodi kompanije u prvih šest meseci su iznosili 42,13 milijardi američkih dolara, odnosno za trunku manje u poređenju sa prošlogodišnjim polugodištem. Ovde se kao glavni razlog ističu nepovljni kursevi razmene inostranih valuta, odnosno jaka lokalna valuta. Pored pada dobiti iz poslovanja, i neto dobit (sveukupan rezultat poslovanja iz svih oblasti) je pala za 33,5%.\nIz kompanije najavljuju nastavak rada na jačanju kompetitivnosti na globalnom tržištu kao i na stvaranju osnove za održivi rast, uprkos visokom nivou neizvesnosti koje budućnost donosi.\nHyundai planira da unapredi proizvodni miks tako šte će predstaviti brojne strateške modele, sa fokusom na proširenje proizvodnih i prodajnih kapaciteta za SUV segment. Planirano je i dalje jačanje istraživačkih i razvojnih mogućnosti kompanije, sa ciljem uvođenja u ponudu novih usluga iz oblasti mobilnosti.\nAnalitičari navode visoku ranjivost Hyundaija na brojne negativne okolnosti u okruženju, uključujući odnose razmene inostranih valuta, nepovoljne globalne trgovinske događaje, kao i oštru konkurenciju na američkom tržištu.\nKoliko vam sada deluje relevantnom studija koju je pripremio J.D. Powers, a prema kojoj je Genesis poželjniji u očima kupaca od Porschea? Naše mišljenje smo izneli u Glasu Republike.\ntags: Financial results First half results 2018 hyundai\nprevious Ford razmatra ukidanje nekoliko modela u Evropi\nnext Lane na održavanje kamiona u Rusiji, utrošeno 7,4 milijardi dolara\nMnogo ste negativni 🙂 Ima sajtova koji\no njima dnevno prenesu barem po dve pozitivne vesti 🙂\nTo se kaze mnogo ste objektivni :). Nema pozitivnih I negativnih vesti, ima samo izbalansirane, realne i fiktivne, isfabrikovane slike 🙂


Sportske.net - Po pucanj Zvezde i Šerifa, srpski šampion ranjen putuje u Moldaviju\nPo pucanj Zvezde i Šerifa, srpski šampion ranjen putuje u Moldaviju\nBez pobednika u prvom meču.\nFudbaleri Crvene zvezde remizirali su sa Šerifom iz Tiraspolja (1:1) u prvom meču 3. runde kvalifikacija za Ligu šampiona odigranom u Beogradu.\nPosle prvog poluvremena, gde je samo završnica, iz prerspektive Crvene zvezde, bila vredna pomena, Zvezda se sa igračem manje borila protiv rivala iz Moldavije.\nNije bilo prave ideje, tražio se Dioni putem krila gde se najčešće izvlačio Falko, a pokušali su da kreiraju i Katai i Ivanić. S druge strane, Šerif je bio izuzetno opasan po odbranu ekipe Dejana Stankovića. Osetili su nesigurnost, pokušavali to da pretvore u prednost i uspeli su kada je u manevar krenuo Kastanjeda, da bi naposletku bio srušen Kolovos na ivici šesnaesterca od strane Gelora Kange.\nŽuti karton za Gabonca, gol za Šerif. Borjan nije bio najbolje postavljen, loptu nije mogao da vidi i Kastanjeda je "namirisao" tu situaciju te gađao u ugao koji je Zvezdin kapiten morao da zakloni.\nSlutilo je na košmarno poluvreme, ali se za radost domaćih navijača pobruno Loi Dioni u poslednjim trenucima prvog dela meča. Kangin centaršut proizveo je pometnju golmana Atanasijadisa sa svojim štoperima, a Dioni je sa nekoliko metara sproveo loptu u mrežu za 1:1.\nMomentum jeste bio na strani Crvene zvezde, ali nepotrebnim crvenim kartonom Gelora Kange, domaći su ostali sa igračem manje od 57. minuta. Međutim, to nije omelo srpskog šampiona, čiji napadi nisu bili bezopasni, dok Šerif nije ozbiljnije mogao da pripreti Borjanovom golu. Pokušao je Stanković sa Krstovićem, Krstičićem i Benom i malo je nedostajalo da poslednjepomenuti donese potencijalni preokret.\nHacegan je sprečio da El Fardu Ben izađe sam na Atanasijadisa zbog igranja rukom, što nije bio slučaj. Jasno se videlo da napadač Crvene zvezde nije igrao rukom, već ga je lopta pogodila u glavu...\nPritisak Crvene zvezde je postojao, uprkos činjenici da imaju igrača manje, ali mreže su mirovale do poslednjeg sudijskog zvižduka.\nŠanse u revanšu su podjednake, gledajući rezultat, ali Dejan Stanković neće moći da računa na Gelora Kangu, koji je imao "svoje veče" ovog utorka.\nRevanš meč igra se narednog utorka od 19.00 sati na stadionu Šerifa u Tiraspolju.


Beograd nije upoznat sa ultimatumom EU: Kako će Vučić odgovoriti - 29.07.2020, Sputnik Srbija\nBeograd nije upoznat sa ultimatumom EU: Kako će Vučić odgovoriti\nBeograd nije upoznat s tim da će u četvrtak u Briselu delegacijama Prištine i Beograda biti uručen nacrt sveobuhvatnog sporazuma, kazao je ministar spoljnih... 29.07.2020, Sputnik Srbija\n09:20 29.07.2020 (Osveženo: 10:02 29.07.2020)\n© Tanjug / Dimitrije GolAleksandar Vučić na sastanku sa predstavnicima Srba sa Kosova i Metohije.\nBeograd nije upoznat s tim da će u četvrtak u Briselu delegacijama Prištine i Beograda biti uručen nacrt sveobuhvatnog sporazuma, kazao je ministar spoljnih poslova Ivica Dačić i dodaje da je uveren da će, ukoliko bude takvog predloga, predsednik Aleksandar Vučić odgovoriti u skladu sa državnim i nacionalnim interesima.\n„Večernje novosti“ su sinoć objavile, pozivajući se na diplomatske izvore, da će delegaciji Beograda koja u četvrtak putuje na razgovore sa Miroslavom Lajčakom i predstavnicima prištinskih institucija u sedištu Evropske unije biti uručen nacrt sveobuhvatnog sporazuma, koji podrazumeva de fakto priznanje Kosova od strane Srbije.\nDačić je kazao da je veoma čudno da se sada govori o nacrtu nekog dokumenta, jer Vučić neće u četvrtak ići u Brisel, te dodaje da bi takav dokument služio za dodatni pritisak na predsednika Srbije.\n„Predstavljanje tog dokumenta, sada u ovoj fazi dijaloga, predstavljalo bi iznenađenje, naročito zato što nije najavljeno da će se to desiti, ali ništa nije nemoguće. Čudno je da to sada rade, kada Vučić nije prisutan tamo, njemu su najavili da će nastavak dijaloga biti u septembru“, rekao je Dačić.\nKako je kazao šef srpske diplomatije, ukoliko bude takvog dokumenta, on bi služio tome da se dobije na vremenu kako bi se izvršio dodatni pritisak na Vučića, i spolja, i iznutra.\n„Spolja razni faktori, koji bi hteli da iskoriste za ucene, da Srbija mora da prihvati takav dokument, jer inače ne bi imala svetlu evropsku perspektivu, a i na unutrašnjoj političkoj sceni ima onih koji pomažu takvim pritiscima organizovanjem raznih demonstracija i nasilja na ulicama... To su dve strane jedne iste medalje. Žele da se sve vrati na staro stanje“, rekao je Dačić.\nUcenjivanje će biti ulazak Srbije u EU, jer se govori o tome da pravnoobavezujući sporazum mora da usledi pre nego što se otvori put Srbije ka članstvu u EU, kazao je Dačić.\nOn je istakao da je siguran da će, ako bude takvog predloga dokumenta, Vučić upoznati javnost sa njegovim sadržajem i da će njegov odgovor biti u skladu sa nacionalnim i državnim interesima.\nŠef srpske diplomatije je naveo da srpska stana nije obaveštena da će se razgovarati o nekom dokumentu u četvrtak, već da će se tada raspravljati o tehničkim pitanjima, poput pitanja raseljenih, ekonomije...\nPritisci da se SAD marginalizuju\nUpitan da li SAD i EU dogovaraju poteze kad je reč o kosovskom pitanju, Dačić je odgovorio da ne bi mogao da kaže da postoji zajedničko i koordinisano delovanje, već, naprotiv, da postoje pritisci iz EU i zemalja poput Nemačke i Francuske da se SAD marginalizuju u dijalogu.\n„To nije novo, mogli ste to da vidite svih ovih meseci. Oni su minirali sastanak koji je bio planiran u Beloj kući...“, rekao je Dačić.\nOn je kazao da je očigledno da postoji nekoliko linija i tokova želja da se ostvari uticaj na tok dijaloga.\nDačić je dodao da će svakako rezultat bilo kakvog dogovora morati da prođe Savet bezbednosti Ujedinjenih nacija, što znači da će sve velike sile morati da daju svoje mišljenje o tome.


Vašington pred Bajdenovu inauguraciju – grad duhova i vojnika - Izazov\nRadio-televizija Srbije\t 19. januara 2021. 20:24\nTradicionalni balovi povodom inauguracije novog predsednika su otkazani zbog pandemije koronavirusa, a zbog opasnosti da se ne ponove demonstracije, poput protesta 6. januara, kada su demonstranti upali u zgradu Kongresa, zatvoren je park "Nešenal Mol".\nGrađani Vašingtona američku prestonicu opisuju kao grad duhova, ali sa vojnicima, a atmosferu uoči inauguracije kao neprirodnu, prenosi Rojters.\nPrethodnim inauguracijama prisustvovalo je i do milion ljudi koji su ceremoniju pratili putem video bimova postavljenim u "Nešenal molu", a novi predsednik je nakon inauguracije pešačio od Kapitola do Bele kuće.\nKristofer Miler, vršilac dužnosti ministra odbrane, rekao je da prema obaveštajnim informacijama Bajdenovoj inauguraciji ništa ne preti "iznutra".\nGradonačelnica Vašingtona Mjuriel Bauzer rekla je da vlasti nisu imale izbora i da su morale da pojačaju bezbednost nakon napada na Kapitol kada su, kako je rekla, "takozvane patriote pokušale da zbace svoju vladu i ubiju policajce".


Da li je veštačka inteligencija ugledala svetlost dana u Srbiji? – Novi svet\n14. avgusta 2020. 14. avgusta 2020. Novi SvetLeave a Comment on Da li je veštačka inteligencija ugledala svetlost dana u Srbiji?\nFond za nauku Republike Srbije je izdvojio 2.400 000 evra za istraživanja iz oblasti veštačke inteligencije.\nProšle godine Fond za nauku Republike Srbije je raspisao poziv za realizaciju projekata iz domena veštačke inteligencije. Na javni poziv se odazvalo 70 istraživačkih timova, od kojih se 12-oro istaklo i dobilo priliku finansiranja.\nUzimajući u obzir pomenuti budžet od 2.400 000 evra za finansiranje ,,Programa za razvoj veštačke inteligencije’’,za svaki pojedinačan projekat biće izdvojeno maksimalno 200.000 evra.\nProgram za razvoj veštačke inteligencije realizovaće se u okviru dva podprograma, jedan namenjen osnovnim, a drugi primenjenim istraživanjima iz oblasti veštačke inteligencije.\nNajbitniji ciljevi programa su podsticanje izvrsnosti i relevantnosti naučnih istraživanja u Srbiji u domenu veštačke inteligencije, podsticanje primene rezultata naučnih istraživanja iz domena veštačke inteligencije u razvoju privrede Srbije, kao i razvoju ljudskih resursa iz domena veštačke inteligencije.\nČast da relizaciju svoje projekte u naredne dve godine imaće istraživački timovi iz Beograda, Novog Sada, Niša i Кragujevca.\nPored činjenica o sve većem privlačenju stranih IT kompanija u Srbiju, može se reći da se uveliko radi na širenju svesti o budućnosti koja se nalazi u IT tehnologijama i veštačkoj inteligenciji, kako među mladima, tako i među investitorima.\nOsnivanje Instituta za veštačku inteligenciju naredne godine samo je jedna od mera predviđenih Akcionim planom za razvoj veštačke inteligencije 2020-2022 koji je usvojila Vlada Srbije u junu mesecu ove godine.\nA nadamo se da će ta ugledana svetlost dana, nastaviti da sija sve više i jače.\n19. septembra 2021. Novi Svet\n1. aprila 2022. Novi Svet


Danas je Međunarodni dan znakovnih jezika. 23. septembar obilježava se u sklopu Međunarodne sedmice osoba oštećenog sluha, koja se obilježava od 23. do 30. septembra.\nKljučna poruka kampanje ovog dana glasi: Sa znakovnim jezikom svi smo uključeni.\nMi koristimo ovaj dan kako bismo izrazili zabrinutost zbog toga što Crna Gora godinama ne preduzima nikakve mjere kako bi usvojila Zakon o upotrebi znakovnog jezika. Ustav Crne Gore garantuje slobodu govora, mišljenja i pristupa informacijama, ali direktno ne propisuje znakovni jezik kao zvanični jezik u upotrebi, niti kao obavezu dodatnih garancija zbog čega odbija da usvoji poseban zakon, iako su usvojene kodifikacije jezika. U vezi s timi, crnogorsko zakonodavstvo propisuje jedino mogućnost usluge gestovnih tumača, ali ne i priznaje, niti podstiče korišćenje gestovnog jezika. Međutim, čak ni servis interpretatora znakovnog jezika nije razvijen, pa su osobe s oštećenim sluhom svakodnevno i u svim procesima diskriminisane.\nU Crnoj Gori postoji samo sedam licenciranih gestovnih tumača, dok nema programa za obrazovanje interpretatora za znakovni jezik na crnogorskim univerzitetima.\nU Resursnom centru Kotor obrazovanje osoba s oštećenjem sluha se sprovodi u ograničenom obimu, odnosno proces je više usmjeren na osnovno osposobljavanje i komunikaciju nego na obrazovanje. Pored toga, u Crnoj Gori ne postoji mogućnost sticanja zvanja interpretatora znakovnog jezika, niti država stipendira njihovo obrazovanje.\nTakođe, nijesu sastavni dio elemenata pristupačnosti, niti postoje elementi pristupačnosti za osobe oštećenog sluha, poput signalnih indikatora (član 8, stav 2, tačka e) Konvencije)\nMediji koji se finansiraju iz države ne proizvode informacije i sadržaje pristupačne osobama oštećenog slluha. Jedina informativna iemisija (dnevnik na znakovnom jeziku) ima ograničen obim informacija, traje pet minuta dnevnoi ne obezbjeđuje ni približno optimalan nivo informisanosti osoba oštećenog sluha.\nNije poznato na koji način država postupa u situacijama rizika, vanrednim i humanitarno kriznim situacijama kako bi posebno i prioritetno zaštitila osobe s invaliditetom i posebno osobe oštećenog suha.\nZakoni iz oblasti pristupa pravdi sadrže brojne diskriminatorne norme poput onih koje definišu da će se saslušanje osoba s oštećenjem sluha i/ili govora izvršiti na znakovnom jeziku, jedino ako se s ovim osobama ne može uspostaviti komunikacija pisanim putem, i to se poziva osoba koja “se sa okrivljenim može sporazumjeti” . Ovakva norma ostavlja prostor za zloupotrebe i konflikt interesa, odnosno nestručnost “tumača”.\nU institucijama sistema nema gestovnih tumača, zbog čega osobe oštećenog sluha ne mogu dobiti informacije o svojim pravima i načinu zaštite od diskriminacije, odnosno prijaviti slučaj diskriminacije na znakovnom jeziku.\nMogućnosti izbora vrste obrazovnog profila za studente s invaliditetom su posebno ograničene zbog nepristupačnosti fakulteta (preko 70% fakulteta je nepristupačno u Crnoj Gori), nepostojanja literature u pristupačnim i lako razumljivim formatima, nepostojanja interpretatora znakovnog jezika. Nastava se izvodi isključivo usmeno bez prevoda na znakovni jezik ili kucanja na mašini (palantype).\nSve navedeno konstatovali smo i činjenicama potkrijepili prilikom podnošenja Alternativnog izvještaja o sprovođenju Konvencije Komitetu UN o pravima OSI, a Komitet dao brojne preporuke državi koje se upravo odnosno a osobe oštećenog sluha.\nU tom smislu pozivamo državu da, uz uske konsultacije s organizacijama osoba s invaliditetom, pristupi rješavanju nagomilanih problema u ovoj oblasti i učini korake kako osobe oštećenog sluha više ne bi bile jedna od najdiskriminisanijih grupa i među samim osobama s invaliditetom.\nPročitano 1206 put(a)


Najave, Radni sastanak povodom izrade trećeg nacrta Akcionog plana za Poglavlje 24\nVaša lokacija / Beogradski centar za bezbednosnu politiku / Aktivnosti / Najave / Radni sastanak povodom izrade trećeg nacrta ... /\nBCBP kao koordinator radne grupe za poglavlje 24 u okviru NKEU i vodeća organizacija u okviru SEKO mehanizma za oblast pravde i unutrašnjih poslova poziva sve članove radnih grupa NKEU i SEKO mehanizma za navedene oblasti da prisustvuju sastanku koji će se održati 3. aprila sa početkom u 10:00 u Palati Srbija.\nU cilju finalizacije teksta trećeg nacrta Akcionog plana za poglavlje 24, organizuje se radni sastanak na kome će članice NKEU i SEKO Radne grupe za poglavlje 24 imati prilike da se, u direktnom razgovoru sa predstavnicima Pregovaračkog tima, upoznaju sa sadržinom nove verzije ovog dokumenta i iznesu svoje komentare i preporuke na njegov tekst.\nCilj ovog radnog sastanka jeste da se, u direktnoj komunikaciji između organizacija građanskog društva i predstavnika institucija koje učestvuju u vođenju pregovora u okviru poglavlja 24, usaglase stavovi i razreše eventualne nedoumice u vezi sa merama predviđenim Akcionim planom i očekivanim rezultatima. Nakon sastanka, a u skladu sa proisteklim dogovorima i zaključcima, NKEU Radna grupa za poglavlje 24 i SEKO dostaviće pisane komentare na tekst prednacrta treće verzije AP za ovo poglavlje do 10. aprila 2015. godine.\nUčešće je neophodno potvrditi mejlom na adresu office@bezbednost.org ili putem telefona na 011 3287 226, najkasnije do 2. aprila u 17h. Zbog protokola u Palati Srbija neophodno je da dostavite puno ime i prezime, kao i broj lične karte učesnika sednice ispred vaših organizacija.\nMinistarstvo unutrašnjih poslova, kao nadležno za izradu Akcionog plana za poglavlje 24 (Pravda, sloboda i bezbednost), trenutno je u procesu izrade trećeg nacrta Akcionog plana za ovo poglavlje. Nakon što je drugi Nacrt akcionog plana objavljen na sajtu MUP-a 26. januara, organizacije građanskog društva okupljene oko Radne grupe za poglavlje 24 dostavile su svoje pisane komentare na tekst ovog dokumenta. U međuvremenu, Evropska komisija je takođe uputila komentare na tekst drugog nacrta AP. Nakon razmatranja podnetih komentara, MUP je 30. marta 2015. objavio prednacrt treće verzije Akcionog plana za poglavlje 24. Ovaj dokument predstavlja verziju teksta usklađenu sa komentarima EK i predlozima podnetim od strane organizacija građanskog društva.\nAdobe PDF (0.21MB)| Broj preuzimanja: 782\nPovezane teme:akcioni plan, Poglavlje 24, mup, Mup Srbije, Evropska unija, evropske integracije


TotalCar.rs » Kako će samovozeći automobili zadobiti poverenje pešaka?\nKako će samovozeći automobili zadobiti poverenje pešaka?\nautonomna vozila, Jaguar Land Rover, novo, tehnologija\nStručnjaci smatraju da bi pešacima pomoglo kada bi “automobil bez vozača” sa njima mogao da ostvari neku vrstu kontakta očima.\nTehnologija samovozećih automobila napreduje iz dana u dan zahvaljujući kompanijama koje neprestano unapređuju ove sisteme ali i sve većem broju test vozila na putevima širom sveta.\nMeđutim, ovu oblast i dalje prate mnoge kontroverze i nerešena tehnička, pravna i moralna pitanja.\nU najnovijem istraživanju, čak 63% pešaka izrazilo je zabrinutost da će naići na poteškoće prilikom prelaska ulice jednom kada samovozeći automobili masovno stignu na gradske saobraćajnice.\nJedan od glavih razloga je to što pešaci znaju da će vozilom tada upravljati mašina, a ne čovek, čije lice mogu da vide i sa kim mogu da ostvare potreban kontakt očima kako bi bili sigurni da ih je vozač primetio.\nJaguar autono, koji je samo jedna od mnogih kompanija u svetu koje razvijaju tehnologiju samovozećih automobila, pokušava da reši ovaj problem tako što će test vozila bez vozača opremiti velikim virtuelnim očima.\n“Oči” su osmišljene tako da simuliraju pogled vozača od krvi i mesa upućen pešaku koji se sprema da pređe kolovoz i da mu mimikom signaliziraju da je mašina koja upravlja autom “svesna” njegovog prisustva i namere.\nOva test vozila deo su programa koji uz podršku britanske vlade sprovodi Jaguar Land Rover, a trenutno se ispituju na specijalnom poligonu u Koventriju.\nOna treba da daju odgovor naučnicima kako će autonomna vozila budućnosti imitirati ljudsko ponašanje i reakcije u različitim okolnostima u svakodnevnom saobraćaju.\nU konkretnom primeru, test vozilo je programirano da “pogleda” direktno u pešaka koji čeka da pređe ulicu, signalizirajući mu na taj način da ga je identifikovalo i da će se zaustaviti dok on ne pređe kolovoz.\nTim stručnjaka koji se bavi ovim problemom zatim analizira koliki je nivo poverenja kod pešaka u odnosu na samovozeći automobil, pre i posle jednog takvog “kontakta očima” i da li je to dovoljno da pešak bezbrižno pređe put.\nNissan GT-R Egoist (2012)\nVolkswagen Polo na akciji\nNemački auto-gigant napravio 150-milionito vozilo!


Sladoled inspirisan modom - Lux Life luksuzni portal\nKao rezultat saradnje Magnum brenda i italijanske modne kuće Moschino, sladoled koji je kreirao Džeremi Skot će biti dostupan za kupovinu u Magnum x Moschino Pleasure Store pop up butiku u Londonu, pored brojnih drugih izvrsnih stvari.\nLansiran 29.juna, ovaj pop up butik će biti otvoren do 10.septembra, gde svi ljubitelji sladoleda mogu uživati i personalizovati svoje Magnum kreacije. Na raspolaganju je čitav dipping bar, koji sadrži preko 20 topinga – od morske soli crne lave, do kranča od borovnice.\nInteraktivna iskustva i događaji su interesantan način promovisanja saradnje, a Skotov stil i Moschino smelost su sasvim očigledni u ovom prostoru. Inače, Moschino i Magnum su proširili svoju saradnju i kreirali Release the Beast kampanju koja slavi Magnum Double i ohrabruje fanove brenda da oslobode svoju hrabrost i stav.\nOvo inače nije prvi put da Magnum sladoledi sarađuju sa modnim kućama – pre skoro tri godine, oni su sarađivali sa Dolce & Gabbana brendom i zajedno kreirali dizajnersku liniju sladoleda ograničenog izdanja.


Ozil u dresu reprezentacije Nemačke\nOn smatra da se mnogo toga promenilo nakon njegove fotografije sa predsednikom Turske Erdoganom.\nOn je to iskusio i nakon Svetskog prvenstva u Rusiji i šokantnog ispadanja Nemačke u grupi\nOn i njegov saigrač iz Arsenala Sead Kolašinac bili su žrtve napada pljačkaša u julu. Zahvaljujući prisebnosti i hrabrosti bosanskog fudbalera, uspeli su da umaknu napadačima. Zbog pretnji i šoka, prvotimci Arsenala neko vreme su bili van ekipe, a Mesut je otkrio i ne baš prijatne detalje tog događaja koji je uzdrmao Englesku.\nOn je dodao da se uplašio za svoju suprugu s kojom se nedugo pre tog događaja venčao.


Sportske.net - Stigle nove ponude za Sadika, kakve veze Luka Jović ima sa tim?\nSve veće interesovanje za Nigerijca.\nPosle izvanredne sezone u španskoj Almeriji, u čijem dresu je postigao ukupno 22 pogotka i pet asistencija, Umar Sadik je ovog leta na meti interesovanja sve većeg broja velikih evropskih klubova.\nPisali smo već o interesovanju Sevilje koje još uvek nije konkretizovano, pa sada svoju šansu u trci za Sadika traže i neki drugi klubovi.\nPoslednjih dana u prvi plan je izbio Spartak iz Moskve, koji će ovog leta pokušati da izbori plasman u grupnu fazu Lige šampiona. Španski ''As'' otkriva da su Moskovljani ponudili Almeriji 16 miliona evra plus bonuse i procente, a Sadika žele jer se očekuje odlazak Džordana Larsona.\nMeđutim, problem za Ruse je i to što je ponudu poslao i nemački Ajntraht iz Frankfurta, i to još primamljiviju - 18 miliona plus bonuse.\nAjntraht će ovog leta najverovatnije pretrpeti značajne promene u napadačkim redovima, sa Sadikom ili bez njega. Jer, Luka Jović je i dalje pod ugovorom sa Real Madridom iz koga je došao na pozajmicu prošle sezone u Frankfurt. Ne treba odbaciti ni opciju da se Jović ponovo vrati u Ajntraht, pa čak i da zaigra u tandemu sa Sadikom,ali se i drugi klubovi interesuju za srpskog napadača.\nDodatni razlog što Ajntraht želi Sadika jeste i to što se očekuje i odlazak Andrea Silve, drugog strelca Bundeslige sa 28 golova, za koga postoji veliko interesovanje, pre svega iz Španije.\nSve ovo pomno prate i u Partizanu koji će imati 40 posto od sledećeg Sadikovog transfera, osim ako Almerija ovog leta ne plati još tri miliona crno-belima. U tom slučaju Partizan bi imao još 10 posto od sledećeg Sadikovog transfera.


Brnabić: Ne smemo da podlegnemo pritisku medija ili javnosti, posebno onoj na Tviteru | Insajder\nBrnabić: Ne smemo da podlegnemo pritisku medija ili javnosti, posebno onoj na Tviteru\nPremijerka Ana Brnabić ocenila je danas da poslednji podaci o epidemiološkoj situaciji u Srbiji "daju razlog za optimizam". Ona je navela da je protiv uvođenja mere zabrane kretanja, ali da će i ona biti uvedena ako je to potrebno\nGostujući na televiziji Pink, ona je navela da je epidemiološka situacija "i dalje izuzetno kompleksna", ali i da kriva počinje da pada.\n"Naziremo svetlo na kraju tunela, ali moramo i dalje biti disciplinovani i da nateramo epidemijsku krivu da pada mnogo brže jer u bolnicama imamo ogroman broj ljudi koji i dalje raste, sada blago ali raste", kazala je Brnabić.\nApelovala je na građane da predstojeću slavu Svetog Nikolu proslave u krugu porodice i da izbegnu veća okupljanja.\n"Mi ne možemo ljudima ulaziti u kuće i prebrojavati ko ima koliko gostiju. Zato molim ljude da ovog vikenda budemo disciplinovani i time pomognemo našem zdravstvenom sistemu", navela je premijerka.\nPonovila je da će Srbija biti jedna od "prvih zemalja" koje će imati vakcinu protiv koronavirusa.\n"Mi smo krenuli u priču o vakcini još pre šest ili sedam meseci, razgovaramo sa svim proizvođačima", rekla je predsednica Vlade Srbije.\nNavodeći da je borba protiv koronavirusa "izuzetno skupa", premijerka je rekla da samo lek remdesivir po pacijentu košta 2.400 evra, a da država svakog dana troši između 700.000 i 750.000 evra na testove.\nGovoreći o merama Kriznog štaba, ona je ocenila da su trenutne mere "izuzetno restriktivne" i dodala da je lično protiv zabrane kretanja koja će, kako je rekla, biti uvedena ako to bude neophodno.\n"Ne smemo da podlegnemo pritisku medija ili javnosti, posebno onoj na Tviteru. Apsolutno sam protiv zabrane kretanja, uvešćemo je ako bude potrebno, ali kupujemo svaki dan", rekla je premijerka.\nDodala je da je, ukoliko brojevi nastave da padaju, moguće da se radno vreme pojedinih objekata produži na vikend, i to do 14 ili 15 časova.\nDodala je da su članovi medicinskog dela Kriznog štaba "dosta za zabranu kretanja".\n"Merićemo i donećemo odluku koja ima najviše smisla. Moje je da sagledam i iz ekonomskog i iz političkog aspekta, pa i zbog mentalnog zdravlja nacije, šta raditi. Oni koji predlažu takve zabrane ne sagledavaju sve aspekte i posledice toga", kazala je premijerka.


Poker Srbija: Švedski Igrači "U Problemu" - Preko Noći Oporezovani\nŠvedski Igrači "U Problemu" - Preko Noći Oporezovani\nPre nedelju dana švedska vlada je pokrenula "kampanju" oporezivanja poker igrača. Skatteverket (švedska poreska služba) je preko mejla obavestila veliki broj igrača, da su dužni da plate porez na profit zarađen u toku 2008. - 2011. godine. Na meti su igrači koji su svoje profite napravili na sajtovima koji nisu u okviru EU, to znači da su u prvom redu PokerStars, FullTilt Poker, Absolute i Bodog Poker. Prema švedskom zakonu, porez na poker dobit je 30%, ako se zaradi na sajtovima koji su van EU. Da je stvar ozbiljna potvrđuje i angažovanje [vedske policije koja je krenula da obilazi adrese igrača (dužnika), gde na licu mesta oduzimaju telefone i računare, a ujedno se i uručuje obaveštenje o obaveznom plaćanju poreza na dobit.\nKao što znamo, najviše će biti pogođeni najbolji igrači, jer su neki baš u tom periodu zaradili milione, poput Viktor "Isildur1" Blom-a, Erik "lirarerik" Friberg-a i William Thorson-a. Međutim, ako uzmemo primer prvopomenutog "Isildur1"-a, situacija se u ovih godinu dana drastično promenila, jer je samo u 2012. godini već izgubio preko $2.000.000, tako da postoji verovatnoća da neće moći da plati porez od čak 30%, što bi u njegovom slučaju značilo oko MILION dolara. Osim ovih velikih igrača, Skatteverket je do sada poslao preko 1000 mejlova sa istim sadržajem.\nPlan švedske vlade jeste da svi domaći igrači pošalju svoje nikove sa PokerStars-a, FullTilt-a, Absolute i Bodog-a , tako da država može da sabere ukupan profit za svakog igrača na svim pomeutim sajtovima i nakon toga utvrdi ukupan dug prema državi, koji igrači treba da plate.\nProblem će nastati kod Bodog-a, jer više ne koriste program za praćenje zarada igrača, pa tako da vlada nema celokupan uvid u poslovanje igrača. Jedina opcija za naplatu jeste ako igrač samovoljno iznese informacije o zaradi na ovom sajtu. Koliko negativno će ovo da utiče na poker u Švedskoj, videćemo u nardnih nekoliko meseci, naravno ako Skatteverket ne promeni politiku oporezivanja.


Besplatan SSL sertifikat - DreamWeb | portal za podršku\nMain » Bezbednost » Besplatan SSL sertifikat\nUz većinu naših hosting usluga su obezbeđeni besplatni Sectigo/Comodo Domain Validated SSL sertifikati.\nBesplatni SSL sertifikati se automatski izdaju i obnavljaju na svaka tri meseca, ako su ispunjeni određeni uslovi.\nUslovi i rokovi za izdavanje\nKoristite bilo koji hosting paket, kao i virtuelni ili namenski server sa cPanel kontrol panelom.\nDomen mora biti registrovan, usmeren na naš web server i povezan sa odgovarajućim hosting paketom. Ako je tek obavljena promena name servera ili DNS zapisa na domenu, potrebno je određeno vreme da se ta promena osveži na Internet mreži, a za to može biti potrebno i do 48 sati.\nUkoliko je hosting nalog tek aktiviran ili je novi domen/poddomen tek postavljen u hosting nalog, može biti potrebno do 24 sata za proces validacije novog domena i izdavanja novog sertifikata.\nKako bi sertifikat mogao da bude automatski izdat ili produžen, u .htaccess fajlu sajta ne sme da postoji pravilo koje blokira pristup .txt fajlovima ili UserAgent koji sadrži "Comodo" ili "Sectigo".\nProvera statusa SSL sertifikata\nU cPanelu možete proverili da li je sertifikat izdat i aktivan za domen/poddomene na sledeći način...\nKliknite na SSL/TLS Status ikonicu u cPanelu...\nU prikazanoj tabeli su zelenim katancem označeni domeni/poddomeni za koje je izdat i instaliran SSL sertifikat...\nU opisu pored je navedeno dokle je sertifikat validan, kao i status automatske obnove (The certificate will renew via AutoSSL).\nU slučaju novog domena ili pod-domena, koji još nije dobio validan sertifikat, status može izgledati kao na slici ispod...\nTakođe na domenu može postojati Self-Signed sertifikat sa crvenim katancem, dok se čeka izdavanje CA potpisanog sertifikata.\nU slučaju da automatska validacija domena nije uspešno obavljena, sertifikat neće biti izdat, a status će izgledati na primer ovako...\nU opisu sa desne strane je objašnjen i uzrok problema. Ako je problem u pristupu i validaciji domena, kao na datoj slici, to najverovatnije znači da u .htaccess fajlu koji utiče na tu adresu (domen), postoji pravilo koje blokira pristup .txt fajlovima ili pravilo koje blokira Comodo UserAgent ili neispravni atributi direktorijuma sprečavaju pristup, pa sistem sertifikacionog tela ne može da pristupi i potvrdi validnost te adrese.\nU ovakvom slučaju je neophodno da otklonite probleme u pristupu i validaciji domena, a nakon toga možete na istoj strani klikom na dugme "Run AutoSSL" inicirati ponovnu validaciju i proces izdavanja sertifikata.\nAko niste u mogućnosti da utvrdite ili otklonite uzrok problema, nemojte previše puta pokušavati istu operaciju, već se najbolje obratite tehničkoj podršci za pomoć.\nAko su ispunjeni svi prethodno navedeni uslovi, potpisan SSL sertifikat će biti izdat i instaliran na domenu u roku od 24 sata od trenutka ispunjenja uslova, kao na primer u slučaju dodavanja novog domena u hosting nalog, promene glavnog domena i slično.\nPrelazak na HTTPS protokol\nKada potvrdite da za domen imate izdat, instaliran i aktivan SSL sertifikat, možete i na sajtu koristiti HTTPS protokol.\nAko postavljate novi sajt, najbolje odmah podesite, odnosno instalirajte web aplikaciju sajta na URL-u sa httpS protokolom.\nAko imate postojeći sajt na HTTP protokolu, kako bi se SSL sertifikat koristio na sajtu, potrebno je da adekvatno konfigurišete svoj sajt, tako da umesto HTTP koristi URL adrese sa HTTPS protokolom. Konfiguracija sajta se razlikuje od tipa sajta ili web aplikacije i za adekvatno podešavanje je potrebno da ispratite uputstvo na zvaničnom sajtu web aplikacije ili da se obratite tehničkom licu (programeru) koje je zaduženo za izradu i/ili održavanje Vašeg sajta.\nUkoliko se prilikom upotrebe HTTPS protokola, umesto zelenog katanca u browseru, prikazuje upozorenje "Blocked mixed content" ili nešto slično, u zavisnosti od browsera, i ne učitavaju se ispravno svi sadržaji sajta (slike, stilovi ili skripte), to znači da su neki elementi na sajtu linkovani putem HTTP protokola. Neophodno je da sve takve linkove na sajtu promenite na HTTPS protokol.\nKada utvrdite da sajt ispravno funkcioniše putem HTTPS protokola, potrebno je podesiti i redirekciju domena na https:// adresu. To se u nekim slučajevima obavlja kroz web aplikaciju sajta, a u nekim slučajevima .htaccess direktivama.


RTS :: Od SAD 19,5 miliona dolara bespovratne pomoći za Srbiju\nPolitika Od SAD 19,5 miliona dolara bespovratne pomoći za Srbiju\npetak, 20. maj 2022, 12:02 -> 15:43\nMinistarka za evropske integracije Jadranka Joksimović potpisala je amandmane kojima se Srbiji obezbeđuje 19,5 miliona dolara bespovratne pomoći sa američkim ambasadorom u Beogradu Kristoferom Hilom i v. d. direktorom misije Američke agencije za međunarodni razvoj (USAID) Denijem Robertsonom.\nReč je o amandmanima 16 i 18, od kojih se prvi odnosi na funkcionisanja javne uprave dok će sredstva dodeljena po drugom amandmanu biti iskorišćena za konkurentniju tržišnu ekonomiju.\nKako je posle potpisivanja amandmana izjavila ministarka Jadranka Joksimović, radi se o delu pomoći od ukupno 105 miliona dolara, koliki je planirani paket pomoći USAID-a Srbiji do decembra.\nJoksimovićeva je izrazila zadovoljstvo što se u redovnim vremenskim razmacima obnavlja strateški ugovor koji Srbija ima sa USAID-om.\n"Ova agencija je dugi niz godina prisutna u Srbiji i ona strateški i finansijski pomaže u svim reformama koje su važne za naš evropski put i tako se SAD pojavljuju kao značajna podrška Srbiji na evropskom putu", rekla je Joksimovićeva.\nAmbasador SAD u Beogradu Kristofer Hil naglasio je da je cilj saradnje sa USAID-om da Srbija bude uspešna i da ostvari svoje ciljeve, a to znači da ima jaku privredu, jake institucije, dobre odnose sa susedima, pogotovu sada kada se suočavamo sa brojnim izazovima.


Sa karticom do posla – EOC\nProjekat “Sa karticom do posla” ima za cilj unapređenje zapošljivosti i zapošljavanja mladih ljudi u Srbiji putem kreiranja programa praksi za mlade kao usluge dostupne putem Evropske omladinske kartice.\nNa osnovu sporazuma sa poslovnim partnerima, mladi će dobiti mogućnost da svoje teorijsko znanje primene u praksi, da nadograde ili steknu nove veštine i povećaju šanse za zaposlenje!\nSprovođenjem kampanje “Sa karticom do posla” po srednjim školama, učeničkim domovima i fakultetima želimo da povećamo svest omladine o mogućnostima koje imaju tokom školovanja, o koracima koje treba preduzeti ukoliko žele da krenu putem samozapošljavanja i koracima u traženju posla kod poslodavca.\nOve mogućnosti biće dostupne svim mladim ljudima koji imaju EYCA karticu!\nNakon aktivacije na portalu mojakartica.rs, korisnik će preko svog profila imati mogućnost da se informiše koje firme raspisuju konkurs za praksu, za koje pozicije, rezultate konkusa i ostale informacije.\nProjekat ”Sa karticom do posla” realizuje Evropski omladinski centar, finansira Ministarstvo omladine i sporta Republike Srbije.


PET SREBRNIH I DVE BRONZANE MEDALJE SRPSKIH STRELACA U NJITRI – Sportski savez Beograda\nPočetnaStreljaštvoPET SREBRNIH I DVE BRONZANE MEDALJE SRPSKIH STRELACA U NJITRI\nMladi srpski strelci zabeležili su deset plasmana u finala i osvojili tri srebrne medalje pojedinačnim takmičenjima prvog dana 25.turnira Olimpijske nade u slovačkoj Njitri za mlađe kategorije. Ukupan današnji bilans naših strelaca je pet srebrnih i tri bronzana odličja, jer u ekipnom plasmanu timovi iz naše zemlje su se, kao članovi reprezentacija Srbije, SS Beograda i SS Vojvodine okitili sa dve srebrne i tri bronzane medalje. Danas su se strelci takmičili u odvojenim kategorijama (juniorska i kadetska).\nU takmičenju juniorki puškom Marija Zavišić, članica Policajca, je osvojila srebro sa samo 0,2 kruga zaostatka za pobednicom, Mađaricom Dorinom Tomom. Teodora Vukojević, reprezentativka iz redova „Čika Mate“ je osvojila srebro u najmasovnijem takmičenju, u nadmetanju kadetkinja puškom, u kome je startovalo 70 devojaka.. U finale su se plasirale još četiri srpske predstavnice. Elena Stevanović je bila peta, Anja Knežević šesta, a Lara Canić sedma.\nTreće srebro doneo je Đorđe Savić, strelac Oka sokolovog, drugoplasirani u takmičenju kadeta puškom, u kome je Dušan Stojadinović bio peti, a Marko Ivanović osmi. U finala su se pasirali i Aleksa Mitrović, koji je zauzeo četvrto mesto u nadmetanju juniora puškom i Nemanja Stojanov, šestoplasirani kadet pištoljem. U ekipnoj konkurenciji srebrne medalje osvojili su ženski kadetski tim Srbija 1 puškom i muški juniorski sastav Srbije istim oružjem. Bronzane medalje, takođe puškom, pripale su muškoj kadetskoj ekipi SS Vojvodine, ženskoj juniorskoj ekipi SS Beograda i timu Srbija 2 u nadmetanju kadetkinja. Drugog dana turnira, u nedelju se svi strelci takmiče u jedinstvenoj, juniorskoj kategoriji.


MUP: Makedonija potpuno zatvorila granicu za migrante\nIdomeni, na granici Grčke i Makedonije\nMakedonija je "potpuno" zatvorila granicu za ilegalne migrante nakon što su Slovenija, Hrvatska i Srbija najavile nove i strožije restrikcije, odnosno pravila za ulazak migranata, u srijedu je objavila makedonska policija.\nHiljade izbjeglica i migranata zaglavljni su na grčkoj strani granice sa Makedonijom. Makedonija je do sada dozvoljavala manjim grupama Sirijaca i Iračana da prelaze granicu, ali je to sada u potpunosti obustavila nakon što su susjedne države na balkanskoj ruti pooštrile svoju politiku prihvata izbjeglica.\n"U potpunosti smo zatvorili granicu", izjavio je za Reuters neimenovani policijski zvaničnik.\nPrema makedonskom Ministarstvu unutrašnjih poslova, ni jedan migrant nije ušao iz Grčke od utorka.\n"Makedonija će se ponašati u skladu sa odlukama koje su preuzele ostale države na balkanskoj ruti" rekao je portparol Ministarstva unutrašnjih poslova, referišući se na glavnu rutu preko koje je prošlo više od milion izbjeglica i migranata prema EU u proteklih godinu dana.\nSlovenija, Hrvatska i Srbija u utorak su objavile da će preduzeti nove restriktivne mjere za ulazak migranata. Odluka je objavljena samo nekoliko sati nakon što su lideri EU na summitu sa Turskom, objavili da je kraj masovnih ulazaka u bogate evropske zemlje iz ratom zahvaćenih zona na Bliskom istoku.\nOko 1000 migranata ostaje zaglavljeno u izbjegličkom kampu u Makedoniji prema Srbiji, dok se na takozvanoj "ničijoj zemlji" između Srbije i Makedonije nalazi oko 400 zaglavljnih ljudi.\nOni odbijaju da se vrate u Makedoniju, a nije im dozvoljeno da uđu u Srbiju.


Besplatno predavanje U BIC-u o blockchain tehnologiji u Kragujevcu, uskoro predavanje i u Čačku | MediaPortal.rs\nBesplatno predavanje U BIC-u o blockchain tehnologiji u Kragujevcu, uskoro predavanje i u Čačku\nPrvi meetup u okviru EndaVan karavana održava se u Kragujevcu. Slede predavanja u Čačku, Novom Sadu i Beogradu\nKako bi podstakla kulturu deljenja znanja u svim gradovima u kojima posluje i podržala lokalne IT zajednice, kompanija Endava pokreće EndaVan – putujući karavan znanja u okviru koga će biti održana serija besplatnihpredavanja o različitim tehnologijama širom Srbije. Prva stanica na tom putu je Kragujevacgde će se sledeće nedelje održati meetup na temu blockchain arhitekture. Endavini stručnjaci iz Kragujevca, Čačka, Beograda i Novog Sada tokom narednih nekoliko meseci podeliće sa lokalnom publikom, ne samo tehnička znanja već i svoje iskustvo rada u IT industriiji.\n„Ovaj meetup će biti sjajna prilika da uvedemo sve zainteresovane u ovu „netradicionalnu“ tehnologiju, ali i da im otrkrijemo koji su to najpopularniji programski jezici za kreiranje smart contract-a, kako da ga implementiramo i verifikujemo i koje razvojne alate u razvoju blockchaina možemo koristiti. Cilj nam je da delimo znanje ne samo sa ekspertima, već i sa širom IT zajednicom, kako bi uvideli da blockchain nije samo tehnologija čiju primenu možete naći u kriptovalutama već i šire, kao i kolike potencijale ona donosi u raznim sferama društvenog, političkog i ekonomskog života“, rekao jeSlaviša Krstić koji je specijalizovan u razvoju softverskih rešenja u oblastima fintech-a, zdravstva i igara.


Ženska teniska reprezentacija Rumunije - Blic Sport\nHAOS U RUMUNIJI Selektor Nastase izbačen sa Fed kup meča, Britanka Konta u suzama zbog uvreda! /VIDEO/\nVrlo ružne scene obeležile su prvi dan Fed kup nadmetanja u rumunskoj Konstanci, gde je domaća teniska selekcija ugostila Britanke. Selektor Rumunki Ilija Nastase je isključen, a gostujuća teniserka Džoana Konta briznula je u plač posle njegovih uvreda, koje su dovele do 25-minutnog prekida meča.\nŽenska teniska reprezentacija Srbije smanjila je prednost protiv selekcije Rumunije na 2:1 pošto je Ana Ivanović, nakon velike borbe, savladala Simonu Halep sa 6:3, 7:6(2) i donela prvi bod srpskoj selekciji u Bukureštu u baražu za popunu Druge Svetske grupe Fed kupa.\nBojana Jovanovski poražena je od Simone Halep u Bukureštu u dva seta 6:2, 6:4, pa ženska teniska reprezentacija Srbije sada gubi sa 2:0 od selekcije Rumunije u susretu baraža za popunu Druge Svetske grupe Fed kupa.\nŽenska teniska reprezentacija Srbije u minusu je od jednog poena protiv Rumunije u baražu za popunu Druge Svetske grupe pošto je Ana Ivanović nakon preokreta poražena od Sorane Kirstee sa 3:6, 6:1, 6:2, pa je jasno da se srpska selekcija sada nalazi u veoma teškoj situaciji u Bukureštu.\nSrpska teniserka Bojana Jovanovski rekla je da je zadovoljna žrebom baraža za popunu Druge Svetske grupe Fed kupa.\nSelektor ženske teniske reprezentacije Srbije Dejan Vraneš rekao je očekuje težak duel sa Rumunijom u baražu za popunu Druge Svetske grupe Fed kupa i dodao da njegove izabranice imaju šanse za pobedu.\nNaša teniserka Bojana Jovanovski veruje u pobedu nad selekcijom Rumunije, u borbi sa opstanak u Svetskoj grupi Fed kupa, koja je na programu u subotu i nedelju u Bukureštu.\nSrpska teniserka Ana Ivanović rekla je da Fed reprezentaciju Srbije očekuje težak meč protiv Rumunje, ali da veruje u pobedu.\nNIS Fed kup tim Srbije treći dan boravi u Bukureštu, gde će biti održan meč plej- ofa za opstanak u Svetskoj grupi II Fed kup takmičenja (19. i 20. april) u kome za rivala ima žensku tenisku reprezentaciju Rumunije. Najveći deo tima Srbije je u stigao u ponedeljak, a ove srede se reprezentaciji priključila Jovana Jakšić.\nAna Ivanović se vraća u reprezentaciju, igraće protiv Rumunki\nNaša teniserka Ana Ivanović vratiće se u reprezentaciju za mečeve Fed kupa protiv selekcije Rumunije na njihovom terenu.\nSelektor srpskih teniserki Dejan Vraneš rekao je da se nada da će njegova reprezentacija biti u najjačem sastavu u duelu sa Rumunijom u Fed kupu.


Traži se preispitivanje oznake upotrebljivo do … na hrani – AGRO VESTI by agronews.rs\nHome Hrana Bezbednost hrane Traži se preispitivanje oznake upotrebljivo do … na hrani\nMay 14, 2014 | Bezbednost hrane, Evropska unija, Hrana, Proizvodi, Tržište, Vesti\t|\nVlade Holandije i Švedske traže debatu o oznakama “upotrebljivo do …” jer, kako smatraju, doprinose povećanju količine hrane koja završi na otpadu. Procenjuje se da se u Evropskoj uniji baci 89 miliona tona jestivih prehrambenih proizvoda godišnje, što za posledicu ima veliki ekonomski gubitak 28-članog bloka. Prehrambeni proizvodi sa isteklim rokom upotrebe idu u smeće jer se strahuje za bezbednost ljudi iako velki broj može bez opasnosti da se jede i posle naznačenog datuma.\nU pismu koje je Evropski savet dostavio delegacijama EU u ime Holandije i Švedske poziva se na razgovore o tome kako u najvećoj meri olakšati napore privatnog sektora da se smanje bacanje hrane i gubici. To bi, sudeći prema pismu, moglo da se uradi i stvaranjem povoljnog okruženja i uklanjanjem prepreka u načinu na koji se štiti bezbednost hrane.\n“Postoji nekoliko zakonodavnih oblasti u kojima bi mogle da se preduzmu mere ali da krenemo od datuma (upisanog na oznaku) ‘upotrebljivo do …”, navodi se u pismu.\n“U mnogim evropskim zemljama oznaka datuma (roka upotrebe) uzrok je nepotrebnog bacanja hrane. Bez preispitivanja sistema kao takvog, Holandija i Švedska smatraju da su potrebne neke promene i mere kako bi se smanjila količina hrane koja završi na otpadu zbog sistema označavanja”, ističe se u pismu.\nBrojni proizvodi sa oznakom roka do kojeg su ispravni za konzumiranje, što je zahtev evropskog zakonodavstva, mogu da se jedu i posle navedenog datuma ali se ipak bacaju zbog bojazni za bezbednost.\n“Konfuziju oko roka upotrebe (prehrambenih proizvoda) među potrošačima treba ukloniti”, ističe se u pismu koje su podržale i delegacije Austrije, Danske, Nemačke i Luksemburga.\nU pismu se od Evropske komisije traži da razmotri proširenje liste proizvoda koji imaju duži rok upotrebe i stoga im možda nije potrebna oznaka “upotrebljivo do …”.\nDelegacije traže da se razgovara i o tome kako informisati potrošače o ulozi navedenog roka upotrebe, kao i o eventualnoj ulozi drugih zakona u smanjenju bacanja hrane. Ministri poljoprivrede EU baviće se time 19. maja.\nEvropska komisija je oformila radnu grupi da razmotri problem bacanja hrane na nivou EU i sprema se da sredinom juna objavi predloge zakona.\nCivilno društvo takođe ukazuje na ogroman problem prehrambenih proizvoda koji završe na otpadu dok u zemljama u razvoju veliki broj ljudi nema dovoljno hrane.\nU smeću umesto u tanjiru\nPolovina od oko četiri milijarde tona hrane, koliko se prozivede u svetu svake godine, završi na otpadu, upozorili su britanski inženjeri u izveštaju objavljenom 2013. godine.\nTaj izveštaj pokazao je da između 30 i 50% ili 1,2-2 milijarde tona hrane nikada ne završi na tanjiru.\nBritanska Ustanova mašinskih inženjera (IME) za loše podatke iz svog izveštaja krivi nepotrebno ograničavanje roka upotrebe, politiku “kupi jedan i dobićeš drugi” (proizvod) i tražnju potrošača na Zapadu za “kozmetički savršenom hranom”, kao i “loše tehnike i poljoprivrede prakse”, neadekvatnu infrastrukturu i loše skladišne i transportne kapacitete.\nU izveštaju se upozorava i na činjenicu da se veliki deo zemljišta, energije, đubriva i vode gubi na prozivodnju hrane koja će biti bačena, što je, kako se ocenjuje, “tragedija koja ne sme da se nastavi ako želimo uspešno da se izborimo sa izazovom obezbeđenja buduće tražnje hrane”.\nTags: deklaracijaevropska unijahranaotpadrok trajanja\nPola hrane završi na otpadu\nU svetu 870 miliona ljudi nema dovoljno hrane, a 25.000 osoba svakodnevno umre od gladi. Zbog toga potpuno paradoksalno deluju rezultati britanskog istraživanja koji pokazuju da se godišnje baci blizu polovine ukupne svetske proizvodnje hrane. Studija otkriva i da se u pojedinim zemljama oko 30 odsto povrća ne ubere samo zbog fizičkog izgleda.\nDeklarisanje prehrambenih proizvoda u skladu sa EU\nU Srbiji je 66% ispitanih prehrambenih proizvoda u skladu s propisima Srbije i Evropske unije (EU), dok 21% proizvoda to nije, saopštio je IHIS Naučno-tehnološki park Zemun. Istraživanje te kuće pokazalo je i da je najviše neadekvatno deklarisanih proizvoda među tzv. specijalnim proizvodima, mlečnim proizvodima i napicima, ali i da proizvođače u Srbiji muče brojne nedoumice oko pravila o deklarisanju proizvoda. Srbija jedina u regionu nema usaglašen dnevni unos vitamina i minerala s vrednostima koje u EU važe od 2012.\nU pet evropskih zemalja bakterijom listerija monocitogenas dosad je zaraženo najmanje 47 ljudi, a devetoro je umrlo. Zamrznuti kukuruz šećerac iz fabrike u Mađarskoj verovatno je glavni uzrok epidemije


Samostalna Crna Gora u okviru velike Albanije\nIstorija je sazdana i od apsurda.\nJedan od njih u ovim nasim uslovima mogao bi biti da na kraju ovog veka Crna Gora, koja se dicila junastvom i casnoscu, postane sastavni deo najnerazvijenije drzave u Evropi - Albanije! Iako se mnogima ovakva projekcija moze uciniti preteranom, proslonedeljno politicko istupanje albanskog sefa drzave prilikom posete Skoplju, kada je izlozio pogubnu platformu o promeni granica na Balkanu, kao i visemesecni splet dogadjanja u Crnoj Gori, sa napadnim potezima puzece nezavisnosti Mila Djukanovica, potvrdjuju da se u ovom delu Starog kontinenta nista ne dogadja slucajno.\nRedzep Mejdani se u makedonskoj prestonici zalozio da Crna Gora istraje u borbi za svoju nezavisnost i tako samostalna postane deo nove drzave na tlu Balkana - velike Albanije. Posle nedavnog istupanja premijera Majka Bandeljija koji je u ime zvanicne Tirane otvoreno govorio da je vec na delu stvaranje jedinstvene albanske drzave, pokazuju se tacnim nagovestaji da zapravo iza svega stoji plan i zamisao SAD o novom geopolitickom izgledu naseg regiona. Kosmetska kriza, agresija NATO-a na SRJ, tiha okupacija Makedonije i zastitnicki odnos Amerike prema crnogorskom delu nase drzave sa podsticanjem provokacija prema Beogradu, iscrtavaju konture nove strategije koja je kod nas naucno i strucno odavno vec proskribovana, ali koja se u javnim istupanjima zapadnih diplomata i politicara - ako se izuzmu predstavnici Tirane - i dalje krije pod plastom postovanja principa o nepromenjivosti granice. Koliko su americki kreatori kriza po svetu spremni to da postuju, pokazuje iskustvo sa raspadom bivse SFRJ.\nProslogodisnja studija beogradskog Instituta za geopoliticke studije o "velikoj Albaniji" predvidja upravo scenario koji na kasicicu obelodanjuju Mejdani i drustvo. Autoritativna imena za ovu oblast predvidjaju secesiju Kosmeta, podelu Makedonije i nestanak Crne Gore kao preduslove za stvaranje nove albanske drzave. Prosle godine se i Albanska akademija nauka javno oglasila velikodrzavnom nacionalnom platformom, cime su namere naseg juznog suseda samo potvrdjene.\nU ovom trenutku Crna Gora je postala najzanimljivija kockica u slaganju crveno-crnog mozaika po Balkanu. Snishodljivo tolerisanje opasnog politickog budjenja Albanaca u ovoj republici posledica je cinjenice da je aktuelni crnogorski predsednik zaseo na tron upravo zahvaljujuci albanskim glasovima, a posle izbora dugovi moraju da se vrate. Ipak, ova cinjenica dolazi u sukob sa jednom drugom - vecina Crnogoraca opredelila se na referendumu za Jugoslaviju, pa su gotovo svi politicki potezi Djukanovica koje je povlacio kao predsednik zanemarivali ovako izrazenu volju crnogorskih gradjana. Time je stvoren prostor za podmukle namere razbucavanja savezne drzave sa prepoznatljivim epilogom o kome sada otvoreno govore causi Amerike iz Tirane.\nMedjutim, moze Mejdani da izjavljuje sta mu je volja, ili tacnije, sta mu je zadato, ali je za jugoslovensku a posebno crnogorsku javnost najvaznije sta je sve cinjeno, a bogami i sta nije a trebalo je, tokom vladavine nove politicke garniture na celu sa Djukanovicem, a sto bi islo na ruku zamisljenom prekomponovanju Balkana.\nPonasanje zvanicne Crne Gore tokom 78 dana agresije na SRJ, mlako reagovanje i miniranje antiteroristickih akcija saveznih organa na Kosmetu, tolerisanje aktivnosti nekih crnogorskih ministara iz redova Albanaca da kroz drzavnu politiku plasiraju svoje secesionisticke namere, samo su deo onoga sto je stvaralo udoban politicki ambijent za ostvarivanje konacnog cilja. Bliske veze i surovanje Djukanovica u vreme najzesce agresije sa cinovnicima americke administracije pod plastom borbe za demokratske reforme, imalo je za cilj postepeno odvajanje od Beograda. Insistiranje Podgorice na neslaganju sa zvanicnicima u jugoslovenskoj prestonici krije, kao i u prethodnom slucaju manipulacije, mnogo dublju zaveru cija bi zrtva mogla da bude Crna Gora, ali i sam Milo Djukanovic.\nOsim politickog, za ostvarivanje konacnog cilja zanimljiv je i ekonomski momenat. Cinici procenjuju da bi se povezivanjem albanske i crnogorske privrede stvorila svercerska velesila u ovom delu Evrope. Jedino je neizvesno ko bi koga u tom drustvu nadmudrio - da li bi strucnjaci za cigarete bili produktivniji od specijalista za oruzje i drogu. Tek ocito je da bi se u regionu stvorila crna ekonomsko-politicka rupa za koju bi nesposobna Evropa morala da potrazi americku pomoc.\nTvrdoglave cinjenice govore da ni put od apsurda do realnosti nije nemoguc. Opijani zavodljivom nezavisnoscu, gradjani Crne Gore cesto nisu u prilici da se u to i sami uvere, pa bi Mejdanijeva pretnja iz Skoplja mogla da bude poslednji politicki budilnik kuda vodi Djukanovicev put. A ako se to ignorise i ipak dodje do realizacije velikoalbanskih teznji, nema sumnje da bi u takvoj tvorevini Crna Gora bila "dostojanstvena" manjina.


NovaEnergija.net » Ministarstvo privrede pozvalo preduzetnike da se prijave za bespovratna sredstva! Ministarstvo privrede pozvalo preduzetnike da se prijave za bespovratna sredstva! – NovaEnergija.net\nMinistarstvo privrede objavilo je danas javni poziv za dodelu bespovratnih sredstava za podsticaj razvoja preduzetništva kroz finansijsku podršku početnicima u poslovanju, a za to je opredeljeno 150 miliona dinara.\nPreduzetnici mogu da dobiju bespovratna sredstva u iznosu od 30 odsto ulaganja. Pored tog iznosa, opredeljeno je i 350 miliona dinara za kredite iz Fonda za razvoj, koji će preduzetnici moći da dobiju na pet godina, sa grejs periodom od godinu dana i kamatom od 1,5 odsto uz garanciju banke ili tri odsto uz ostala sredstva obezbedjenja. Ciljevi programa su podrška početnicima za otpočinjanje samostalnog poslovanja kroz osnivanje novih privrednih subjekata, podsticanje zapošljavanja, podrška preduzetništvu žena, mladih i socijalnog preduzetništva. Pravo da se imaju preduzetnici, mikro i mala privredna društva koji su registrovani u Agenciji za privredne registre najranije u 2016. godini.\nSredstva mogu da se iskoriste za rekonstrukciju ili adaptaciju poslovnog ili proizvodnog prostora, kupovinu opreme (nove ili polovne, ne starije od pet godina) i trajna obrtna sredstva, koja mogu da učestvuju najviše do 20 odsto u strukturi ukupnog ulaganja.\nIzvor: Beta, Pixabay\nMinistarstvo privrede pozvalo preduzetnike da se prijave za bespovratna sredstva! was last modified: February 20th, 2017 by Jelena Jovičić\nbespovratna sredstvakonkursministarstvo privredepreduzetništvoprivrednicitop\nHOW-TO postati & ostati vuk sa Wall...


Onlajn poručivanje proizvoda iz dm-a od sada dostupno na Glovo platformi u Zrenjaninu\nSigurno vam se makar jednom desilo da pripremate ručak i shvatite da vam nedostaje jedna namirnica bez koje ne možete da završite obrok, ili je vikend i baš biste voleli da provedete veći deo dana u pidžami bez izlaska napolje. Kako da u tim situacijama dođete do omiljenih proizvoda iz dm-a? Rešenje leži u kupovini putem onlajn platforme Glovo koja je od sada omogućena i kupcima u Zrenjaninu.\nUsluga onlajn poručivanja iz dm drogerija pokrenuta je tokom prošle godine u našoj zemlji, a dostupna je još u Beogradu, Pančevu, Novom Sadu, Subotici, Kragujevcu, Nišu, Čačku, a odnedavno i u Kraljevu. Postupak poručivanja obuhvata svega nekoliko klikova – putem Glovo zvaničnog sajta ili Glovo aplikacije možete da poručite proizvode koji će vam biti dostavljeni za najviše 60 minuta. Takođe, imate priliku da izaberete način plaćanja i odlučite da li ćete iznos da platite karticom prilikom poručivanja ili gotovinom pri preuzimanju proizvoda.\nNa platformi Glovo dostupno je više od 2000 proizvoda iz dm drogerija koji zadovoljavaju sve osnovne potrebe kupaca, počevši od asortimana organske hrane, segmenta nege i održavanja domaćinstva, sve do proizvoda za redovnu higijenu, kao i raznovrsne ponude za negu i ishranu beba.\nIz kompanije dm poručuju da se radi na tome da ova usluga bude dostupna u što većem broju gradova u Srbiji, kao i da će nastaviti da unapređuju svoju ponudu na platformi Glovo u skladu sa željama i potrebama kupaca.\nO kompaniji dm:\nKompanija dm drogerie markt ima više od 62.500 zaposlenih u preko 3.700 prodavnica širom Evrope. Drogerijski lanac trenutno posluje u 14 evropskih zemalja, a u 2019/2020. poslovnoj godini ostvario je promet od 11,5 milijardi evra.\nKompanija dm prepoznata je kao prioritetan lanac snabdevanja zbog značaja proizvoda koje ima u svom asortimanu, u prvom redu prehrambenih namirnica, organske hrane i proizvoda namenjenih građanima sa specifičnim dijetetskim potrebama. Kada je o Srbiji reč, dm se ubraja u najveće ponuđače organske hrane, sa više od 300 proizvoda organskog porekla privatne robne marke dmBio. Pored toga, dm nudi brojne druge proizvode koji su ključni za ispunjenje različitih potreba građana, poput segmenta prehrane, asortimana za negu i ishranu beba, kao i proizvoda za održavanje lične higijene i čišćenje doma, segmenta nege i dekorativne kozmetike. Kupci u dm-u, u svim segmentima asortimana, osim svetski poznatih brendova, mogu da pronađu veliki broj dm marki, kao što su Balea ili, pak, alverde, najprodavanija sertifikovana prirodna kozmetika.\nUz Glovo, omiljeni proizvodi iz dm-a stižu na adrese kupaca u Kraljevu i Zrenjaninu\nJedna od vodećih svetskih platformi za dostavu hrane, Glovo, stigla je i u Zrenjanin\nZašto je Padrino IDEALAN PARTNER za ugostitelje u Zrenjaninu?\n4 Amigos pileća krilca – što se kaže „prste da poližeš“\nŠirom Evrope, drogerijski lanac kontinuirano unapređuje radne procese i usluge, dok istovremeno neguje odgovorno poslovanje zasnovano na principima održivog razvoja.\nTagovi dm zrenjanindostava zrenjaninglovo\nKafemat oduševio sugrađane – Kokteli ˝za poneti˝ i to u centru grada\nVelike akcije i popusti na dostavu hrane u Greenfield-u\nKulturni centar u "Nedelji kulture": Tribina i koncert Gradskog dečijeg hora


EKSPERTSKE ORGANIZACIJE PODRŽAVAJU ZAPADNI BALKAN DA UBRZA ENERGETSKU TRANZICIJU I POSTIGNE ZELENI DOGOVOR - MontEnergija\nHome\tElektrična energija\tEKSPERTSKE ORGANIZACIJE PODRŽAVAJU ZAPADNI BALKAN DA UBRZA ENERGETSKU TRANZICIJU I POSTIGNE ZELENI DOGOVOR\nElektrična energijaObnovljivi izvori energijeTermoenergija\nEKSPERTSKE ORGANIZACIJE PODRŽAVAJU ZAPADNI BALKAN DA UBRZA ENERGETSKU TRANZICIJU I POSTIGNE ZELENI DOGOVOR\nby korisnik1 02/06/2021\nZemlje Zapadnog Balkana ovih mjeseci napravile su prve korake u energetskoj tranziciji. Iako smo ovih dana svjedoci značajnih odluka koje su donijele elektroprivrede i vlade iz regiona, poput uvođenja internih obračuna cijene CO2, zaustavljanja gradnje termoelektrana na ugalj ili omogućavanja investicija u obnovljive izvore usvajanjem novih zakona, pred regionom je i dalje dug put da bi se proces energetske tranzicije u potpunosti ostvario. Na ovom putu, projekat koji sprovodi Agora Energiewende podržaće vlade da pripreme strategije i planove za postupan prestanak korišćenja uglja i povećanje udjela obnovljivih izvora, ali i da identifikuju izvore finansiranja za aktivnosti u okviru energetske tranzicije.\nNovi projekat koji je nedavno pokrenula njemačka ekspertska organizacija, Agora Energiewende, u saradnji sa lokalnim partnerima ASOR iz Srbije, INDEP sa Kosova, RESET iz Bosne i Hercegovine te konsultantskim firmama enervis i IEEFA zove se “Energetska tranzicija Zapadnog Balkana – Balkanski zeleni dogovor“. Cilj projekta je da pruži podršku vlastima Zapadnog Balkana da sprovedu tranziciju u elektroenergetskom sektoru od postupnog ukidanja upotrebe lignita do dominantne zastupljenosti obnovljivih izvora.\nProjekat se sprovodi u okviru krovnog projekta “Na putu ka Balkanskom zelenom dogovoru: podrška tranziciji elektroenergetskog sektora ka obnovljivim izvorima energije na Zapadnom Balkanu”.\n“Region je povukao nekoliko hrabrih poteza posljednjih mjeseci i nedjelja. Makedonska elektroprivreda Elektrani na Severna Makedonija (ESM) najavila je uvođenje internog obračuna cijena za CO2, zatim je isto uradila i Elektroprivreda BiH (EPBiH), ali je i EPBIH donela odluku o restrukturiranju rudnika, dok je Srbija odlučila da zaustavi izgradnju elektrane na ugalj Kolubara B”, kaže Sonja Risteska, projektni menadžer za JIE u Agora Energiewende.\nVlade u regionu takođe završavaju svoje nacionalne energetske i klimatske planove (NEKP), a elektroprivrede najavljuju ozbiljne investicije u projekte izgradnje postrojenja na obnovljive izvora energije.\nAgora Energiewende i partnerske ekspertske organizacije će u narednih godinu ipo podržati region da ostvari “zeleni dogovor” u energetskom sektoru, kroz slijedeće aktivnosti:\nInformisanje vlada o strategijama za postupan prestanak korišćenja uglja i njegovu zamenu obnovljivim izvorima;\nDemonstriranje da je elektroenergetski sistem koji se zasniva na obnovljivim izvorima energije ekonomski i energetski ostvariv;\nUtvrđivanje potreba za skladištenjem električne energije, kao sastavnog dela uvođenja varijabilnih obnovljivih izvora;\nPredstavljanje mogućnosti za finansiranje u okviru Zelene agende Evropske unije za Zapadni Balkan;\nPružanje materijala, zasnovanih na činjenicama, za donošenje odluka koje će doprineti ambicioznijim politikama za obnovljive izvore i prestanak korišćenja uglja;\nDoprinos uspostavljanju regionalnom dijalogu o izazovima i mogućnostima tranzicije od uglja ka obnovljivim izvorima.\nIzgradnja novih elektrana na lignit nije finansijski održiva ako se plaća CO2\nU svojim aktivnostima Agora Energiewende namjerava da koristi rezultate Studije o prestanku korišćenja lignita do 2040. godine. Studija je definisala jasne scenarije za napuštanje uglja u regionu Zapadnog Balkana koji su istovremeno isplativi i obezbjeđuju sigurnost snabdijevanja. Studija je izrađena u okviru projekta “Budućnost lignita na Zapadnom Balkanu“, sprovedenog 2020. godine.\nPodsjećanja radi, elektroenergetski sistemi Zapadnog Balkana pretežno se oslanjaju na termoelektrane, od kojih je 90 odsto starije od 30 godina, a 40 odsto od 40 godina (Grafikon 1), tako da postoji potreba za revizijom energetskih strategija.\nGrafikon 1 – Starost elektrana na lignit\n“Studija pokazuje da izgradnja novih elektrana na lignit finansijski nije održiva u slučaju plaćanja CO2, bez obzira po kom modelu se to radilo (Grafikon 2), kao i da planiran i postepen prestanak korišćenja lignita, zasnovan na primjeni solarne i energije vjetra, regionalnoj integraciji tržišta električne energije i ograničenim ulaganjima u elektrane na gas osigurava sigurnost snabdijevanja”, rekla je Risteska.\nRast proizvodnje obnovljivih izvora, kako dodaje, omogućava održavanje izvozne pozicije regiona, dok bi oslanjanje na lignit stvorilo uvoznu zavisnost.\nInvesticije u slučaju prestanka korišćenja lignita do 2050. iznose oko 38-40 milijardi eura, što je dvostruko više nego u situaciji kada bi region nastavio da koristi lignit. Napuštanje lignita podrazumijeva povećanu poslovnu aktivnost, rast i potencijal za zapošljavanje u čitavom regionu Zapadnog Balkana, dodala je ona.\nGrafikon 2 – Neto sadašnja vrednost u EUR/kW planiranih postrojenja na lignit bez cene CO2, ali sa prekograničnom taksom na CO2 i u skladu sa EU Sistemom za trgovanje emisijama\nJačanje dijaloga zasnovanog na činjenicama o energetskom planiranju u tranziciji\n“Cilj projekta je da podrži dijalog zasnovan na činjenicama o energetskom planiranju i političkom okruženju koje prati energetsku tranziciju na Zapadnom Balkanu, kao i da stvori prostor za saradnju lokalnih, nacionalnih i regionalnih vlasti sa krajnjim ciljem dekarbonizovanja elektroenergetskih sistema”, kaže Ristevska.\nAktivnosti u okviru projekta će podržati Zelenu agendu EU za Zapadni Balkan kroz dva ključna procesa:\nfinansiranje tranzicije od uglja ka čistoj energiji i\ntehnička izvodljivost ubrzanog prestanka korišćenja uglja, imajući u vidu rizik investiranja u imovinu koja će predstavljati zarobljena sredstva, što se odnosi na ulaganja u gasnu infrastrukturu.\n“Konkretno ćemo pokazati kako može izgledati elektroenergetski sistem bez fosilnih goriva na Zapadnom Balkanu. Takođe ćemo podržati donosioce odluka tako što ćemo regulativu EU prilagoditi lokalnim uslovima, kao što je očekivani predlog Evropske komisije o uvođenju prekograničnog CO2 mehanizma koji uvodi taksu na izvoz iz regiona ka EU koji je CO2 intenzivan,” istakla je predstavnica jedne od vodećih ekspertskih organizacija u oblasti energetske tranzicije u Evropi.\nKOPAČ PORUČIO DA TERMOELEKTRANE NA UGALJ NA KOSOVU NEMAJU BUDUĆNOST\nNAZNAKE SNAŽNE TRAŽNJE PODIGLE CIJENE NAFTE PREMA 73 DOLARA\nU JANUARU POTROŠNJA VEĆA 11 ODSTO\nOČEKUJU DA IM SE VRATI ŠEST DO...\nSJEVERNA MAKEDONIJA PREBACUJE TE „NEGOTINO“ SA MAZUTA...


Profoto 101203 OCF Barndoor cena, cene Srbija, prodaja Beograd Novi Sad Niš\nProfoto 101203 OCF Barndoor cene\nTrenutno nemamo slike za Profoto 101203 OCF Barndoor\nEPonuda nije internet prodavnica već Vam omogućava da brzo i lako nađete Profoto 101203 OCF Barndoor po najjeftinijoj ceni. Naš cilj je da kupci budu što bolje informisani o ponudi Profoto 101203 OCF Barndoor na tržištu Srbije. Vrlo lako nalazite željeni proizvod za kategoriju Foto rasveta i svetlo cene, ne morate da lutate od sajta do sajta za Profoto Foto rasveta i svetlo, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Profoto 101203 OCF Barndoor sa PRODAVCEM. EPonuda ne može da garantuje potpunu tačnost specifikacije i slika za Profoto 101203 OCF Barndoor. Pre kupovine, podatke za Profoto 101203 OCF Barndoor proverite na sajtu PROIZVOĐAČA.